Vexillum Legio I Italica\nLegio I Italica (al lejion gentañ eus Italia) a oa ul lejion roman savet gant an impalaer roman Neron, war-dro 66/67 goude J.-K. Evel ma weler en hec'h anv e vode soudarded eus ledenez Italia. \n1 Remziad Julii ha Claudii\n2 Remziad Flavii\n3 Remziad Antoninii\n4 Remziad Severii\n5 Diveli an Arme (235-284)\n6 Hennamzer diwezhañ\n7 Anvioù bet douget gant al lejion\nRemziad Julii ha Claudii[kemmañ | kemmañ ar vammenn]\nHervez un enskrivadur, arouezioù a oa bet roet d'al lejion gant an impalaer Neron d'an 20 a viz Gwengolo 66. E arouez e oa an hoc'h-gouez. Lesanvet ivez falanks Aleksandr-Veur, ret e oa d'al lejionerien bezañ 1,80m a uhelder da nebeutañ.\nStaliet e oa bet da gentañ e Galia, war-lerc'h emsavadeg Gaius Julius Vindex. Kaset e voe goude se da C'hermania (roman), e-lec'h ma voe ar c'hentañ lejion da anavezout Vitellius da impalaer.\nRemziad Flavii[kemmañ | kemmañ ar vammenn]\nPelec'h emañ Novae\nGoude ar brezel diabarzh (68-69) e voe kaset gant Vespasianus, trec'h war Vitellius, etrezek Novae, e Moesia, a chomas he fenngarter betek ar fin.\nE-kerzh gouañv 71, ar Sarmated, ur bobl hag a oa staliet en tu all d'an Danav, war zigarez kudennoù diabarzh an impalaeriezh roman, a dreuzas an harzoù. Faezhet e voe al legad Fonteius Agrippa, kalz a goll gant al lejion. Rubrius Gallus, laket en e blas, a c'hellas lakaat an urzh en dro.\nAozet e oa prim neuze gant Vespasian ur framm difenn evit diwall ouzh ar bobloù en tu all d'ar Roen hag an Danav (Germaned, Daked, Sarmated, Chatted) : savet e oa daou lejion nevez gantañ ː Legio IV Flavia Felix ha Legio XVI Flavia Firma, o lakaat niver al lejionoù tremenn da nav-war-n'ugent, seizh-war-n'ugent anezho war an harzoù (limes).\nKemer e reas perzh al lejion ouzh brezelioù kaset gant Domisian ha Trajan a-enep an Daked, ouzh ar re kaset gant Trajan a-enep ar Barted, hag ouzh ar re kaset gant Marcus-Aurelius a-enep ar Varkomaned.\nE-kerzh brezel kentañ gant an Daked, trec'het e oa bet lejionoù roman e Tapae (Transylvania – Roumania a hirie) e 88. Er bloaz 98, Trajan e reas adsevel kamp Novae en maen, betek-henn en koad ha douar. Un arsav e badas ken an impalaer Trajan, er bloaz 100, na savas un arme e Moezia. Ar roue Decebal a zeuas en diarbenn hag e oa koll e-kerzh an eil emgann Tapae, e 101. Kliant Roma e zigouezhas adalek an amzer se. \nSevel e reas Trajan trevadennoù soudarded koz e Colonia Ulpia Oescus  (e gwalarn kêr Pleven e Bulgaria) ha Celei, e Norika, e-lec'h en em gavas meur a soudarded koz Legio I Italica.\nStrolladoù eus al lejion e oa kaset da Chersonesus Taurica (Krimea) evit difenn trevadennoù gresian ar vro hag evit labourat war savadurioù. War pezh e vez lavaret, ar pab Klemeñs, kaset eno en harlu, e vefe bet drouklazhet gant soudarded Legio I Italica, er bloaz 102.\nKaset e oa ergerzhadennoù a-enep ar Barted gant Trajan etre 114 ha 117. Strolladoù eus Legio I Italica a gemeras perzh ouzh ergerzhadennoù se, mes ne ouzer ket resis petra en eus graet.\nDont e reas en dro da Novae pa Hadrian, deut impalaer war lec'h Trajan, e paouezas gant ergerzhadennoù se.\nHervez un enskrivadur diasur, en dije kemeret ur strollad al lejion perzh e mougañ emsav ar Judevien savet gant Bar Kochba etre 132 ha 136\nRemziad Antoninii[kemmañ | kemmañ ar vammenn]\nDa vare Antoninus Pius (138-161), strolladoù a lejion e oa kaset da Vreizh Veur evit sikour da sevel ur mur nevez etre Dinedin ha Glasc'ho etre 139 ha 142. Strolladoù all e voa kaset da Afrika evit mougañ un emsav ar Vorianed.\nGant Marcus Aurelius, impalaer roman war lec'h Antoninus (161-180), e oa kaset ergerzhioù a-enep ar Varkomaned evit difenn rannvro Dakia roman hag arzhoù an Danav. Er bloaz 165 e grogas an ergerzh gentañ, er bro e-lec'h ma oa Legio I Italica. Savet e oa daou lejion nevez gant Marcus Aurelius, Legio II Italica, ha Legio III Italica.\nGoude dek bloaz emgannioù dibaouezh, harzoù an impalaeriezh roman e oa kaset en tu all d'an Danav. Anvet e oa gant Marcus Aurelius ur senedour yaouank, d’Aulus Julius Pompilius Piso, e penn Legio I Italica ha Legio III Flavia Felix, gant galloudoù gouarnour\nEn despet e oa alies war an talbenn, karg gentañ Legio I Italica e oa difenn arzoù an Danav. Adalek 167, astennet e oa strolladoù al lejion tost da 354 kilometr ouzh hanternoz Moesia evit difenn kreñvlec'h Capidava (hirie er rannvro Constanta e Roumania). Ur roudour a-bouez e oa eno, difennet betek-henn gant Cohors I Germanorum civium Romanorum, ur strollad skoazel.\nGoude marv Marcus Aurelius, ar 17 Meurzh 180, e vab Commodus e paouezas ar brezel hag e savas un emglev gant pobloù en tu all d'an Danav. Kement se en em gavas peuc'h evit pell er vroioù se.\nE-pad ar peuc'h, kaset e oa strolladoù Legio I Italica ha Legio XI Claudia da vro Municipium Montanensium (Trakia) evit evezhiañ mengleuzioù ar vro ha tapout arzhed hag ejened gouez da gas da c'hoarioù sirk.\nRemziad Severii[kemmañ | kemmañ ar vammenn]\nUnan eus ar re gentañ e oa da vont a-du gant Lucius Septimus Severus, gouarnour Pannonia Huel, anvet impalaer er bloaz 193. Dre ma oa war an harzoù, n'en deus ket gallet kermer perzh ouzh trec'hlid Septimius e Roma.\nSur awalc'h en eus kemeret perzh ouzh ergerzh Septimus Severus er Reter a-eneb Pesciennus Niger, gouarnour Siria. Kermer e reas perzh ouzh seiziz Bizantion e lec'h e oa aet Niger d'en em gaeañ.\nKemer e reas perzh ivez e 196/197 ouzh ergerzh a enep Clodius Albinus, trec'het e Lyon e 197, hag d'an hini a eneb Impalaeriezh ar Barted ar bloaz war lec'h. Echuiñ e reas an ergerzh se gant arigrap ar gêr-benn, Ktesiphon.\nE 205, Legio I Italica Antoniniana e oa lesanv a lejion.\nDa vare Caracalla (211-217), mab Septimius Severus, an harzoù bro Dakia, hag e glote betek-henn gant an Olt hag an Danav, e oa kaset tost da 50 kilometr pelloc'h. Sur awalc'h e gemeras perzh Legio I Italica ouzh savadur ur mur (Limes Transalutanus) hag e groge e-kichen Novae.\nDindan Severus Aleksander (222-235), ur rannad eus al lejion da vihanañ e oa kaset da Salonae (hirie Split e Kroatia). Testeniet eo ivez gant un enskrivadur eus Qasr el-Azraq hag soudarded al lejion, lesanvet etretant Legio I Italica Severiana, o deus labouret war hentoù Jordania. Peurest al lejion e oa bepred e Novae.\nDiveli an Arme (235-284)[kemmañ | kemmañ ar vammenn]\nEus 238 da 244, al lejion e oa dindan anv an impalaer Gordianus III (238-244) hag e oa anvet legio I Italica Gordiana. Er bloaz 250, taget e voe Novae gant ar C'hoted, hag ul lodenn eus an difennoù a voe dismantret. Pa deuas an impalaer Gallienus (253-268) war lec'h e dad Valerianus, c'hoant e oa gant meur a rannvro disgevrediñ eus Roma. Daoust da se e chomas Legio I Italica feal ouzh an impalaer, ha dre berzh se e oa anvet ivez Legio I Italica Pia Fidelis.\nHennamzer diwezhañ[kemmañ | kemmañ ar vammenn]\nScutum / Skoed Prima Italica\nAdaozet e oa Legio I Italica, anvet ivez Legio Moesiaca hervez skrivadurioù, e fin an IIIe kantved. Kreñvaet eo gant soudarded nevez deut eus Trakia.\nDa vare Diocletianus (284-305), ur ranned eus al lejion e savas brud hemañ dre o stourm e-touez ar re anvet comitatenses (ergerzhioù-brezel)\nStrolladoù all e voe kaset gant strolladoù Legio XI Claudia, Legio VII Claudia ha Legio III Flavia Felix evit mougañ un emsav kaset gant Lucius Domitius Domitianus ha Aurelius Achilleus e bro Egipt.\nUr wech echu gant an emsav se e 298, e troas Diocletianus e selloù war harzoù gant impalaeriezh ar Barthed.\nStrolladoù Legio XI Claudia, Legio VII Claudia, Legio III Flavia Felix, Legio I Italica ha Legio I Illricorum e savas un hent tost da 550 kilometr en Arabia Petraca, (Siria ha Jordania) etre kreñvlec'hioù Bostra, Basianis (Qasr al-Azraq), Amata ha Dumata .\nSkoed Primani (ez LEG I Italica) hag Undecimani (ez LEG XI Claudia) war dro 400 goude K. Mammenn : Notitia Dignitatum Orientis VI\nWar dro 300, Valerius Maximianus, evel praepositus vexillationis , e gasas ur strollad savet gant lejionerien Legio I Italica ha Legio II Herculia da Chersonesus Taurica (Cherson, e Krimea), hag e lezas eno un enskrivadur en enor an impalaer.\nDa vare impalaer Constantinus Iañ (306-337), kenstaget e oa al lejion, anvet bremañ Primani pe Primanorum Legio, e-barzh Legiones palatinae (Difennourien ar palez), e 312, dindan renadur Magister Militum Praesentalis\nPeuzflastret e oa peurest al lejion chomet e Novae e 316/317, e-kerzh ar brezel diabarzh etre Constantinus Iañ ha Licinus , ar c'hamp degouezhet gant tud nannsoudard.\nWar dro 400, ul lodenn eus Legio Prima Italica e oa laket dindan urzh Dux Moesiae secundae.\nEn em staliañ e reas Praefectus legionis ha Praefectus ripae e Novae. Ur Praefectus ripae all e oa staliet gant e soudarded tost da 100 kilometr izelloc'h war an Danav, e Sexaginta Prista (hirie Rouse e Bulgaria). En karg e oant, evel legio ripariensis (lejion an aod) da daol evez diouzh al lodenn se an Danav, hag e rae an harz gant broioù ar Varbared. Prima Italica gant ul lodenn all Legio I Italica, evel pseudocomitatenses, e oa dindan urzh Magister militum per Orientem, e-pad ma Primani, evel Legio palatinae e oa dindan urzh Magister militum praesentalis .\nAdsavet e oa kreñvlec'h Novae adalek Justinien (527-565). Ne ouzer ket evit peseurt strollad n'hag arme.\nAnvioù bet douget gant al lejion[kemmañ | kemmañ ar vammenn]\nLegio I Italica Antoniniana\nLegio I Italica Severiana\nLegio I Italica Pia Fidelis\nPrimani pe Primanorum Legio\n↑ Ar bajenn-mañ a zo bet troet, tamm pe damm, diwar galleg hag alamaneg. Tu ez eus gwellaat anezhi, evel just.\n↑ Decebal en em zistrujas er bloae 105\n↑ diwar Marcus Ulpius, anv bihan Trajan\n↑ Strollad marc'hegerien\n↑ François Zosso & Christian Zingg : Les empereurs romains 24 av J.-C. - 476 ap. J.-C. Embannadurioù Errance. 1994\nAdtapet diwar « https://br.wikipedia.org/w/index.php?title=Legio_I_Italica&oldid=1870670 »\nKemmoù diwezhañ degaset d'ar bajenn-mañ d'an 13 Ebr 2020, da 04:28.


Fin ar redadeg : ur pennad fromus atav !\nPublié le 29/05/22 22:06 -- mis à jour le 29/05/22 22:06\nTestenn ar vazh test : fromus, ur wech ouzhpenn ! :\nDesavet e brezhoneg ba Pondi, skoliataet e Diwan, Maina Audran ha Ninnog Louis a ziskouez ampartiz ar rummadoù yaouank war ar yezh, met ivez war ar raktresoù int kad da gas war raok !\nDemat deoc’h ma mab ha ma merc’h,\nselaouit ha adlârit àr ma lerc’h,\nrak un deiz bennak e vo ho tro\nda hadiñ brezhoneg er vro.\nSelaouit doc’h an ton a zasson,\ndon don en ho kalon.\nTalm ar vuhez hag ar garantez,\na ziskan get ma hani-me.\nDigorit bras ho tivskouarn,\nha roit din ho taouarn.\nNe glevit ket a-bell é tonet du-hont,\nmouskan ur bobl hag a son ?\nGrait ho pazioù kentañ tamm-ha-tamm,\nha balbouzit àr-lerc’h ho mamm.\nD’ar skol Diwan tostañ d’ho ti,\neh aoc’h edan berr da zeskiñ ha da c’hoari.\nRedit ha strebaotit a-wezhioù,\nan douar a gren un tammigoù\nedan treid an dud é tostaat a-vostad,\ne-pad mand oc’h-c’hwi é vrasaat.\nMignoned ho peus tro-dro deoc’h,\nevit roiñ kalon deoc’h ha sikour genoc’h.\nÀr-un-dro e taoc’h da benn\na vonet betak ar penn.\nTostoc’h-tost an dud a gomz,\nha muioc’h-mui an douar a stroñs :\na c’hoari, a farsal arsavit un herrad,\nda gompren ar morad a dud é tostaat.\nPostit gete, par ma c’hellit,\nar Redadeg ne chomo ket d’ho kortoz bepred !\nTrapikellit dre an hentoù\nbetek uziñ seulioù ho potoù\nTud é tonet a beplec’h\nkozh ha yaouank hag a bep reizh,\nbras ha bihan razh àr-un-dro,\né huchal “Brezhoneg er vro” !\nNag ur blijadur, ur bam,\nho kwelet é redek d’ar pimperlamm.\nDre kêrioù ha minotennoù Breizh,\ne strewit brezhoneg e pep lec’h.\nMar da deoc’h bout klouanek é sonjal\nE braventez kollet ar broioù treuzet gwezharall,\nTaolit ur sell àr-dreñv : arru int pell bremañ\nHa bec’h m’o spurmanter avamañ\nSetu arru ho tro da dapout ar vazh,\ndigorit ho torn ha dalc’hit-hi c’hoazh,\ndeoc’h eo cheñch penn dezhi,\nhag he zreuzkas a di da di.\nSavit ho penn ha sellit diragoc’h :\nur bed biskoazh bravoc’h,\nur milendall a hentoù foll,\na chom da redek evidoc’h holl.\nRoit ar vazh d’an hani zo etaldoc’h,\nho kalon èl-se a vo skañvoc’h !\nMes n’arsavit ket a redek bemdez,\ndalc’hit da zigor hentoù nevez.\nHentoù nevez evit ar re a zeskay c’hoazh,\nMa ne zihanint biskoazh,\nA gerzhet hag a gomz e brezhoneg\namzer dezhe gouiet redek.\nEvit kaout an droidigezh, amañ emañ :\nBrav! Hag ar pezh a zo bravoc'h c'hoaz : distaget eo bet e devezh Gouel ar Mammoù !...\nBrezhoneg savet e doare resis, uhel, kenkoulz hag e doare bro Wened.\n" Evit kaout an droidigezh, amañ emañ" a lâr ar frazenn ziwezhat.\nDre m'emañ pouezus hag arouezus mesaj rollet e bazh-test ar Redadeg, e vefe mat kinnig troidigezh anezhañ e traoñ ar pennad.\nEvit ar a zo o teskiñ ar yezh - forzh peseurt live emañ o hini - , ar re ha n'int ket boazet d'ober gant brezhoneg liv bro-Wened warnañ, ar re a zo pell c'hoazh - betek-henn? - diouzh ar brezhoneg.\nAr pezh zo sur, mersi braz d'an div aozerez a ro fiziañs en dazont.\nmet... ul liamm a zo !


Journal de Renaud Camus, mercredi 17 janvier 2018\ncréée le jeudi 18 janvier 2018, 10 h 40\nmodifiée le samedi 10 février 2018, 19 h 31Plieux, mercredi 17 janvier 2018, une heure dix du matin (le 18). Certains jours rien ne semble aboutir — encore moins que d’habitude, je veux dire. Même ce ~~~~ ~~~~~~~~~~~~~~ ~~~~~~~~ ~~~ ~~~~~~~~ ~~~~~~, ~~~ ~~~~~~~~ ~~~~~-~~~, ~~~ ~~~ ~~~~~~~~ ~~~~~ ~~~~~. Rien de ce ~~~’~~~ ~~~~~~~~ ~~~ ~~~~~~ ~~’~~~~~~~~~ ~~~ ~~~ ~~~~~ ~~~ ~~~~~~~~ ~~~~~~~~~~, ~~~ ~~~~~~~ ~~~~ d’adhésion, ~~~~~ ~~~~, ~~~~~ ~~~~~~~~~~ ~~~ ~~~~~~~~~~ ~~~ d’attention.\nInutile ~~~ ~~~ ~~~~~~, ~~~~~~ — si ça ~~~~~ ~~~~ ~~~ ~~~~~ pas, ~~~~~~~-~~~ ~~~~~~ ~~’~~~~~~~, ~~~ ~~’~~~~~~ ~~~~~~~ ~~~~ ~~~~~~~~~ ~~~ ~~~~~~~~. ~~~ ~~~~~~~~-~~-~~~ ~~~~ ~~~ ~~~~~~~~~~~ ~~~~ ~~’~~~ ~~~~~~~ ~~~ ~~~~~~ ~~~~~ ~~~~ tâches plus graves, de vrais ~~~~~~~~, ~~~~~~ ~~~~~~~ ~~ ~~’~~~~~~~~~~ ~~~~~~~~~ ~~’~~~ ~~~~~~~~~~~ ~~~~~~~ ? ~~’~~~~ ~~~ ~~~~~~~ ~~~ ~~~~~~~ ~~’~~ ~~~~~~~. ~~~~~~~ ~~~ ~~~~-~~~~~, ~~~~~~~. ~~~~~~~-~~~~ ~~~ ~~~ ~~~~~~~, toujours plus invisible, ~~~ ~~~~~~~ ~~~ ~~~ notoriété.\nL’opuscule ~~~~ ~~~ ~~~~~~~~, ~~~ ~~~~~~~ ~~~~ Le ~~~~ “~~~~~~~~”, selon ~~~ ~~~~~~~ ~~~ Mot “race”, ~~~~~~~~~ ~~~~~ ~~~~~ ~~~~~~~~ ~~’~~~ ~~~~~ ~~ l’autre. Combaz suggère ~~’~~~~~~~~~ ~~~ ~~~~~~~~, ~~~~~~~~~~~~, ~~’~~~~ ~~~~~~~ ~~~~~~~~~ ~~~~ Le ~~~~~~ Remplacement, ~~~~ ~~~~~~~ ~~~~~~~~~~~~~~~ ~~~~~ ~~~~~~~~~~ ~~ ~~~~~ ~~~~ ~~~~~~~ ~~~~~~~ ~~~~ ~~~ ~~~~~~~~~, ~~~~~ ~~~’~~~~ ~~~~~ réunis dans le ~~~~~~~ ~~~ ~~~ ~~~~~~, ~~~~~ ~~~~~~~~ ~~~~~, ~~~ ~~~~~, ~~~ ~~~~~~~ ~~~~~~-~~~~~~, ~~~, ~~~ ~~~~~ ~~~~, ~~~~-~~~~~~~~~~~~. ~~~ ~~~~~~~~~ ~~~~~~ ~~~~~~~~~~~ ~~~~~~ ~~~~~, ~~~ ~~~~~~, ~~~ ~~~ n’est sans doute ~~~~ ~~~~ ~~~~~~~~~ ~~~~~. ~~~~~ ~~~ ~~ ~~~~~~~~~ ~~~~~~~ ~~~ ~~~~~ ~~~ ~~~~~, ~~~ ~~~ ~~~~~~~ ~~~~~~~ ~~~ ~~~~~~ ~~~~~~~ ~~ ~~~~ ~~~~~~~~~~ “~~~~~~~~~”, ~~~ Dictionnaire, ~~~ nouveau Du sens, Lecture, ~~~ ~~~~~~~~ ~~~~~~~ ~~~~ Églogues. ~~’~~~ ~~~~~~ ~~~~~, ~~’~~~~ ~~~~~~ ~~~~~~~~. ~~~~~~, ~~~ ~~~~~~~~~ ~~~~~, ~~~~~~ ~~~ ~~~ ~~~~~~~, ~~~~ ~~~~~~~~~~~~~~ ~~~ ~~’~~~~~~~~~~~~~~~ ~~~ ~~~~~~~~ ~~~ mon “Appel de ~~~~~~~~~”, ~~~~~~~~ ~~~~~ ~~~~~ ~~~~~~~ ~~~~~~~~~~ — ~~~~~ ~~~ ~~~~~~~~~ ~~ ~~~~~~~~ ~~~~ ~~~~~~~~~~ ~~~ ~~~~~~ (~~’~~~~~~~ ~~~’~~~ ~~~~ ~~~ ~~~~~~ ~~~~~~~~~~~~~ ~~~~~ ~~~ ~~~~~~~~).\nvoir l’entrée du mercredi 17 janvier 2018 et ses 3 images dans Le Jour ni l’Heure


Pajenn:Perrot - Bue ar Zent.djvu/811 - Wikimammenn\nPajenn:Perrot - Bue ar Zent.djvu/811\nEil devez warn-ugent a viz Du\nGwerc’hez ha Merzerez (***-180)\nSesilia a oa ginidik eus a Rom, ha diskenn a rê eus unan eus familhou kentan ar gêr-ze. Kristenez oa, ha grêt he devoa le da viret he gwerc’hded epad he bue. Koulskoude, evit senti ouz he c’herent, e timezas d’eun ôtrou yaouank eus he anaoudegez, den a renk uhel evelti, e hano Valerian.\nEpad lein an eured, ar ganerien, hag ar zonerien a zistage kanaouen ar priejou neve. Sesilia ive a gane, mes en goueled he c’halon, hag evit Doue hepken ; lavaret a rê d’ezan : « Oh ! Otrou, miret ac’hanon dinam korf hag ene. »\nPa oe tec’het o c’herent hag o anaoudegez, Sesilia a lavaras da Valerian :\n— Eun dra ’m eus da anzav ouzit, gant n’hen diskuilhi da zen ebet.\nAr pried neve a reas le da viret evitan ar pez a glevje.\n— Mat, selaou, Valerian ; êl Doue a ziwall ac’hanon, rak da Zoue on. Ma n’az pe ket em c’henver eur garante evel m’eo dleet, e tifenno ac’hanon, hag e varvi ; mes ma virez ma gwerc’hded, e karo ac’hanout evel ma kar ac’hanon, ha skuilh a ray warnout e c’hrasou.\nValerian, strafuilhet, a respontas :\n— Gra d’in gwelet da êl, hag e kredin da gomzou ha e rin ’vel e lari.\n— Ma kredez er gwir Doue a zo en nenv, ha mac’h ez den em walc’hi er feunteun e tarz diouti an dour a ro ar vue a bado da viken, neuze e c’halli gwelet ma êl-mirer.\nHa piou, eme Valerian, a walc’ho ac’hanon ? Sesilia a respontas :\n— Eun den koz a zo hag a walc’h an dud, ha neuze c’hallont gwelet êl Doue. Kerz war hent Appius. Eul leo ac’han, e kavi peorien o c’houlenn an aluzen. En em ga-\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/811&oldid=141123 »


Stumm eus an 8 Gwe 2009 da 17:17\n36 okted ouzhpennet , 10 vloaz zo\nStumm eus an 8 Gwe 2009 da 17:14 (kemmañ)\nStumm eus an 8 Gwe 2009 da 17:17 (kemmañ) (dizober)\nA renk uhel e oa e dud, met dibeadra a-wlac'h. Un deskadurezh vat en doa nemet keuz en doa ne ouieket [[gregach]] (evel [[Macchiavelli]]). Abred e rankas ober war-dro deskadurezh e vreudeur ha c'hoarezed ha n'hallas ket tremen kement a amzer ha ma karje bezañ graet o studiañ hag o skrivañ barzhoniezh. <br />\nEn [] e krogas da labourat evit ar c'hardinal [[Ippolito d'Este]], mabda [[dug Ferrara]], ha meur a gannadiezh a reas davet ar pab [[Jul II]]. Ne fellas ket dezhañ heuilh e vestr da Hungaria avat, ha servij a reas e vreur [[Alfonso d'Este]], dug [[Ferrara]], neuze.\nAdtapet diwar « https://br.wikipedia.org/wiki/Dibar:MobileDiff/561745 »


Marie-Louise Aostria - Wikipedia\nMarie-Louise Aostria, pe Maria Ludovica Leopoldina Francisca Theresa Josepha Lucia von Habsburg-Lothringen en alamaneg (Wien 1791-1847 Parma), a oa arc'hdugez Aostria, priñsez Hungaria ha Bohemia, eil pried Napoleone Buonaparte, impalaerez ar C'hallaoued (etre 1810 ha 1814), ha mamm da Napoleon II, ha dugez Parma, Piacenza ha Guastalla betek 1847.\nAn impalaerez Marie-Louise Aostria, poltredet gant Gérard François Pascal Simon.\nMarie-Louise Aostria, Dugez Parma, gant he mab Napoleon II\n2 Harlu Napoleon\nGanet e oa d'an 12 a viz Kerzu 1791 e Wien. Merc'h e oa d'an Impalaer santel Franz Iañ an Impalaeriezh Santel. Roet e voe da zimeziñ da Napoleon evit skoulmañ feuremglev Schönbrunn entre Bro-C'hall hag Aostria, a oa bet faezhet gant an arme c'hall en Emgann Wagram en 1809. En desped dezhi ez eas da chom da lez an impalaer gall, en Tuileries. ne oa ket karet an Aostrianez-se evel ma ne oa ket bet karet an Aostrianez all, marie-Antoinette, he moereb-kozh, dibennet ugent vloaz a-raok. . .\nPa voe harluet he fried en Enez Elba en em gavas Marie-Louise gant Adam Albert von Neipperg, un den a fiziañs kaset gant he zad d'hec'h ambroug da-geñver ur weladenn da Aix-les-Bains. Ha setu an arc'hdugez a oa bet impalaerez c'hall da orgediñ ouzh ar c'hont aostrian.\nGoude faezhet Napoleon Iañ e 1815 ha harluet da Sainte-Hélène, e tegouezhas Marie-Louise e Parma, Piacenza ha Guastalla ha ganti Neipperg, a oa da vezañ kentañ ministr.\nGenel a reas Albertine ur bloaz bennak goude ma oa erruet an dugez e Parma. Hogen evel ma oa dimezet Marie-Louise da Napoleon e oa bastardez Albertine. Anvet e voe Albertine, diwar anv-badez he zad, ha Montenuovo diwar italianekaat an anv Neuberg (eus Neipperg).\ngant Napoleone Buonaparte\ngant Adam Albert von Neipperg\nAdtapet diwar « https://br.wikipedia.org/w/index.php?title=Marie-Louise_Aostria&oldid=1823316 »\nKemm diwezhañ d'an 10 Gen 2019 da 20:11\nKemmoù diwezhañ degaset d'ar bajenn-mañ d'an 10 Gen 2019, da 20:11.


Impalaeriezh Breizh-Veur - Wikipedia\n(Adkaset eus Impalaeriezh trevadennel Breizh-Veur)\nImpalaeriezh Breizh-Veur zo bet an hini vrasañ eus an impalaeriezhioù trevadennel savet gant broioù eus Europa, etre 1500 ha 2000. Pa oa en he brasañ, e deroù an XXvet kantved, e oa enni ur c’hard eus gorread ar bed hag e boblañs. Ar stad c’halloudusañ er bed e voe e-pad an XIXvet kantved, met goude 1945 e krogas he diskar.\nImpalaeriezh Breizh-Veur, gant ar broioù zo bet, mare pe vare, e dalc’h Breizh-Veur\nHa pa vefe aet an impalaeriezh vras-se d’an traoñ, e weler c’hoazh hiziv ar roud anezhi gant an implij eus ar saozneg er bed a-bezh.\n1 Orin an impalaeriezh\n2 Trevadennoù Amerika\n3 War-zu ar reter\n4 Impalaerouriezh ar Rouantelezh Unanet\n5 Ar c’hemmoù kentañ\n6 An didrevadenniñ\n6.1 Broioù all\nGoude ma oa bet aloubet Bro-Saoz gant dug Normandi, Gwilherm an Alouber, e 1066, e voe kendalc’het gant rouaned Bro-Saoz da emellout en aferioù dugelezh Normandi e-pad daou gantved. Da-heul dimezioù ar rouaned-se e teuas ivez proviñsoù all war an douar-bras da vezañ stag ouzh kurunenn Bro-Saoz (Akitania, Anjev,...), met kollet e voe an douaroù-se e dibenn ar Brezel Kant Vloaz. Porzh Calais a chomas etre daouarn ar Saozon betek 1558.\nEn inizi ivez e kreskas galloud ar rouaned saoz : klasket e voe ganto aloubiñ Kembre adalek 1282, hag Iwerzhon adalek 1169. Goude 1603 e voe renet Bro-Skos ha Bro-Saoz gant ar memes roue, hag e 1707 e voe unanet an div vro da vont d’ober Rouantelezh Unanet Breizh-Veur. Er XVIvet kantved ivez e voe diazezet kentañ Plantadegoù Iwerzhon, pa’z eas aotrouien eus Bro-Saoz da biaouañ douaroù en enezenn. Trevadennoù kentañ Bro-Saoz int, e gwirionez, hag ur skouer e voent evit trevadenniñ douaroù Amerika.\nUn eiladur eus The Matthew, bag John Cabot evit e eil beaj war-zu ar Bed Nevez.\nE-keit-se e rae berzh armerzh Bro-Saoz, abaoe dibenn ar XIVvet kantved, pa rae kenwerzh ar gloan gant broioù all Europa. Dindan ren Herri VII (etre 1485 ha 1509) e voe savet kompagnunezhioù prevez d’ober kenwerzh gant kevandirioù all, hag ur chanter sevel-listri bras a voe savet e Portsmouth. Urzh a roas ar roue Herri VII d’an Italian Giovanni Caboto (John Cabot) da vont da ergerzhout douaroù Norzhamerika e 1496 ha 1497. Gant ar roue Herri VIII e voe brasaet kalz an niver a listri-brezel, ha lakaat a reas sevel tourioù-tan da heñchañ ar bigi war aodoù Breizh-Veur. Ken kreñv e teuas ar Royal Navy da vezañ ma voe roet lamm ganto da Armada Invencible (arme didrec’hus) ar morlu spagnol e 1588. Ur vro c’halloudus e oa deuet Bro-Saoz da vezañ war vor.\nE-pad ren ar rouanez Elesbed Iañ, etre 1577 ha 1590, e voe graet tro ar bed gant Francis Drake, an eil den oc’h ober kement-se war-lerc’h Fernão de Magalhães. Douarañ a reas Drake war aod kornôg Norzhamerika, e 1579, en ul lec’h a voe anvet gantañ Nova Albion (Kalifornia hiziv). Moraerien all evel Humphrey Gilbert pe Walter Raleigh a voe kaset ivez da ergerzhout aodoù Norzhamerika, ha klasket e voe ganto krouiñ trevadennoù saoz eno, an Douar-Nevez gant an hini kentañ, Virginia gant an eil. Hogen ne reas ket berzh an taolioù kentañ-se : re ziaes e oa ar vuhez eno, gant an diouer a voued, an amzer rust, an henvroidi o vrezeliañ a-enep ar Saozon.\nE deroù ar XVIIvet kantved e tiorroas tamm-ha-tamm an trevadennoù war aod reter Amerika : berzh a reas, a-benn ar fin, an Trizek Trevadenn (a zeuas da vezañ diwezhatoc’h Stadoù Unanet Amerika), trevadennerien douaroù war arvor Kanada, hag en inizi bihan er Mor Karib evel Jamaika ha Barbados. En Antilhez e vezer gounezet korz-sukr, gant sklaved ; en trevadennoù war ar c’hevandir e kreske butun, riz, koton ; pelloc’h en hanternoz e veze diskaret koad ha chaseet loened evit o feur. An holl varc’hadourezhioù-se a veze kaset da Vro-Saoz. Mont a rae tud yaouank eus Breizh-Veur d’ober o annez en tu all d’ar mor, dedennet gant ar pinvidigezhioù-se.\nTrevadennoù saoz e Norzhamerika, war-dro 1750. 1: Douar-Nevez; 2: Nova Scotia; 3: an Trizek Trevadenn; 4: Bermuda; 5: Bahamas; 6: Honduras; 7: Jamaika; 8: Antilhez Bihanañ.\nTamm-ha-tamm e klaskas ar Saozon astenn o galloud en Amerika, diwar-goust o amezeien, galloudoù bras all eus Europa pe henvroidi. Kemer a rejont an tu kreñv war Hollandiz ha dont a reas war Nieuw Amsterdam da vezañ New York. Er Brezel Seizh Vloaz e voent trec’h war ar C’hallaoued (Emgann Louisbourg, seziz Kêr Gebek). Tamm-ha-tamm ivez en em astenne an trevadennoù saoz war-zu ar c’hornôg, pa glaskent douaroù nevez da c’hounit e diabarzh ar c’hevandir, diwar-goust ar pobloù indian, a varvas e-leizh anezho gant ar brezelioù pe gant kleñvedoù degaset eus Europa.\nO strivoù da glask aloubiñ trevadennoù Spagn e Suamerika a voe aner avat ha trec’het e voe morlu Breizh-Veur, e 1741, dirak Cartagena, ur gêr zo e Kolombia bremañ, a oa bet lakaet seziz warni gant an amiral Edward Vernon e penn 186 lestr ha 23 600 den. Ur pennad diwezhatoc’h e klaskas ar Saozon aloubiñ trevadenn spagnol ar Río de la Plata (en-dro da Buenos Aires), e 1806-1807. Trec’het e voent ivez. Hogen e 1833 e teujont a-benn da aloubiñ Inizi Maloù, zo chomet e dalc’h ar Rouantelezh Unanet abaoe an amzer-se, dindan an anv « Falkland Islands ».\nPrantad kentañ Impalaeriezh Breizh-Veur eo trevadennerezh Amerika, evit kalz istorourien. Abalamour d’ar c’hoant a oa gant Londrez da dennañ gounid forzh pegement eus trevadennoù Amerika e savas enebiezh tamm-ha-tamm etre annezidi an trevadennoù-se ha gouarnamant Breizh-Veur. An drevadennerien, pa gavjont an dro, a embannas o c’hoant d’en em zistagañ diouzh ar « vammvro ». War-lerc’h ar Brezel dieubidigezh e voe embannet dizalc’hiezh Stadoù Unanet Amerika e 1783.\nWar-zu ar reterAozañ\nE dibenn ar XVIvet kantved e savas helebini etre Bro-Saoz hag an Izelvroioù da glask dispenn roudoù Portugal, ar vro nemeti a rae kenwerzh gant Azia en amzer-se. Savet e voe ganto kompagnunezhioù prevez evit ober war-dro ar c’henwerzh-se : Kompagnunezh nederlandat Indez ar Reter e 1602, Kompagnunezh vreizhveurat Indez ar Reter e 1600. Kenwerzh ar spisoù a felle d’ar c’hompagnunezhioù-se ober : inizi Indonezia e oa o fal pennañ, hag aodoù an Indez an eil, da chom a-sav war o hent.\nAr gompagnunezh nederlandat en em ziazezas en Indonezia dreist-holl hag ar Saozon en Indez dreist-holl. Abalamour ma oa kreñv galloud an Impalaeriezh Voghol, ne glaskas ket ar Saozon mont don en douaroù da gentañ. Trawalc’h e oa dezho kaout kontouerioù en un nebeud kêrioù war an aod, evel Madras, Bombay pe Sutanuti (ur geriadenn a zeuas da vezañ Kolkata).\nFort St. George, ur c’hreñvlec’h savet gant ar Saozon e Madras e 1639.\nGoude trec’h Palashi, e 1757, ma voe faezhet nabab Bengal hag e gevredidi gall gant nerzhioù saoz Kompagnunezh Indez ar Reter, e voe digoret dorioù Bengal a-bezh d’ar Saozon. Goude-se, ha pa oa an Impalaeriezh voghol war he zalaroù, en em astennas o galloud war ar peurrest eus Indez, pe war-eeun pe dre hanterouriezh rouaned vihan a ranke plegañ dirazo. E 1773 e voe krouet ur post, hini gouarnour meur Indez, da ren war Bengal, tra ma oa renet ar rannoù all eus ar vro c’hoazh gant Kompagnunezh Indez ar Reter, betek 1833. Ur reizhiad dibar met luziet a voe savet da c’houarn Indez, unan en em harpe war ar gwir muzulmat evit ren ar Vuzulmiz ha war ar gwir hindou evit ren an Hindoued. Goude Emsavadeg ar Sipaied e 1857, e voe kemeret an emell eus ar vro, da vat, gant ar Rouantelezh Unanet e-lec’h Kompagnunezh Indez ar Reter : dont a reas ar gouarnour meur da vezañ besroue Indez, dre al lezenn Government of India Act e 1858 ; divodet e voe Kompagnunezh Indez ar Reter e 1858 ; ha lakaet e voe ar rouanez Victoria da vezañ Impalaerez Indez e 1876. E 1886 e teuas Birmania da vezañ ul lodenn eus Indez, evel ma oa dija Selan (Sri Lanka).\nPelloc’h er sav-heol en em astenne an Impalaeriezh ivez : dre un emglev sinet gant an Izelvroioù e 1824 e voe rannet etre an daou c’halloud europat an inizi zo aet bremañ d’ober Indonezia ha Malaysia. Renet e veze Melaka, Penang ha Singapour gant Kompagnunezh Indez ar Reter, a oa he sez e Kolkata. E 1841, goude Brezel kentañ an opiom a-enep Sina, e voe lezet Hong Kong gant ar Rouantelezh Unanet. Atapiet e oa Londrez gant Sina, da c’hallout ober kenwerzh an te.\nPelloc’h c’hoazh er reter e oa stank al liammoù gant Aostralia ha Zeland Nevez. Ergerzhet e oa bet aodoù reter Aostralia ha re Zeland Nevez gant James Cook e 1769-1770. Goude koll trevadennoù Amerika e voe stankoc’h al liammoù etre Breizh-Veur hag ar broioù-se : kaset e veze di tud bet kondaonet e Breizh-Veur, goude 1788. Rankout a reas an annezidi gentañ gouzañv brezelioù, kleñvedoù. En ur ober ur c’hantved e voent skarzhet eus an tri c’hard eus o douaroù, evit ma c’hallfe an drevadennerien desevel tropelladoù bras a zeñved, hag ezporzhiañ o gloan da Europa.\nImpalaerouriezh ar Rouantelezh UnanetAozañ\nE-pad an XIXvet kantved e oa heligentañ etre galloudoù Europa, evit gounit marc’hadoù hag evit kavout danvez-krai. Greanterezh Alamagn, a-benn 1870, a oa aet dreist hini ar Rouantelezh Unanet, war dachenn ar gwiadiñ, ar gimiezh, ar vetalouriezh. Gant ar servijoù (bankoù, asurañsoù) e talc’he ar Rouantelezh Unanet da vezañ ur galloud bras ; hogen paouez a reas da vezañ ar vro a rene war dachenn ar c’henwerzh etrebroadel. Ezhomm he doa neuze, evel galloudoù bras all Europa, da gaout un impalaeriezh tramor da c’hallout gwerzhañ he marc’hadourezh ha kaout danvez-krai marc’had-mat.\nEtre 1870 hag ar Brezel-bed kentañ e voe un doare redadeg etre ar broioù bras-se da biaouañ douaroù, en Afrika dreist-holl hag ivez en Azia. An douaroù pell-se a oa diaes mont di a-raok, abalamour d’an hin ha d’ar c’hleñvedoù a rene enno. Met gant al louzeier nevez-kavet evel ar c’hinin e teuas da vezañ aesoc’h.\nGouarnamant ar Rouantelezh Unanet, e 1875 a brenas lodennoù e kanol Suez, digant penn Ejipt, Ismail Pacha, evit gallout kontrollañ an hent pouezus-se, bet digoret e 1869, da vont eus Breizh-Veur d’an Indez. Un nebeud bloavezhioù diwezhatoc’h, e 1882, e voe aloubet ar c’hornad gant soudarded Breizh-Veur evit e gontrollañ gwelloc’h c’hoazh.\nGant aon rak un astenn eus galloud Rusia war-du ar c’hreisteiz (Kaokaz, Kreiz Azia), e tivizas Breizh-Veur lakaat he c’hrabanoù war Kiprenez e 1878, goude bezañ bet klasket aloubiñ Afghanistan e 1839-1842. Hogen er vro veneziek-hont e rankas ar soudarded saoz kilañ dirak tagadennoù an annezidi. Ur wech all e klaskas ar Saozon aloubiñ Afghanistan e 1878-1880, en aner adarre, nemet e teujont a-benn da gemer an emell eus darempredoù diavaez ar vro. Un trede gwech, e 1919, e voe klasket ganto kemer o c’hreñv war Afghanistan. Ha c’hwitañ adarre.\nDindan ren ar rouanez Victoria (1837(1901) e voe 72 taol-brezel gant arme ar Rouantelezh Unanet. E 1898 e oa en arme Breizh-Veur (British Army) 99 000 soudard er Rouantelezh Unanet hec’h-unan, 75 000 den en Indez ha 41 000 er peurrest eus an Impalaeriezh. Er morlu e oa 100 000 den hag en Indez, adalek 1895, e oa bodet 148 000 soudarded eus ar vro, dindan urzhioù ofiserien eus Breizh-Veur, en un arme anvet Indian Army.\nCecil Rhodes, un embreger bras ha perc’henn mengleuzioù en Afrika, a oa gantañ raktres un hent-houarn da vont eus Kaero da Gêr ar C’hab.\nE 1875 e oa Aljeria ha Trevadenn ar C’hab an div drevadenn europat vras nemeto en Afrika. E 1914 ne oa mui nemet Etiopia ha Liberia, ar douar Afrika, na oant ket etre daouarn Europiz.\nGant Kompagnunezh nederlandat Indez ar Reter e oa bet savet trevadenn ar C’hab e penn su Afrika, adalek 1652, evel ur c’hontouer war an hent eus Europa da Indez ar Reter. E 1795 e voe aloubet gant nerzhioù Breizh-Veur ha kadarnaet e oa bet o beli e 1806. Dont a reas annezidi nevez eus Breizh-Veur adalek 1820. An drevadennerien gentañ, tud deuet eus an Izelvroioù a reer anezho Boere pe Afrikaners, a yeas pelloc’h en douaroù da sevel republikoù dizalc’h evito, evel Transvaal.\nPa oa Gallaoued, Belgiz ha Portugaliz o klask en em ziazezañ e diazad ar stêr Kongo, e voe aozet Kuzuliadeg Berlin e 1884-1885, da glask kompezañ an traoù etre ar stadoù eus Europa a glaske lakaat an arigrap war pinvidigezhioù Afrika. Emglev a voe etre ar Rouantelezh Unanet, Bro-C'hall, an Impalaeriezh Alaman hag un hanter dousennad a vroioù all evit sevel reolennoù da c’houzout gant piv e vije ar veli war douaroù Afrika.\nEvit kontrollañ Kanol Suez, a oa bet savet gant Gallaoued, e tivizas Breizh-Veur aloubiñ Ejipt e 1882. Ha goude-se ez eas pelloc’h war-du ar c’hreisteiz, a-hed traoñienn an Nil. Bec’h a voe etre Breizh-Veur ha Bro-C’hall e Fachoda, e Soudan, e 1898.\nRepublikoù dizalc’h an Afrikaners a voe aloubet gant Breizh-Veur e 1899-1902. Cecil Rhodes, un embreger saoz a oa perc’henn war mengleuzioù diamant hag aour e su ar c’hevandir, a aloubas-eñ an douaroù a oa pelloc’h c’hoazh en norzh ha sevel ur vro anvet diwarnañ : Rodezia. Gant astenn galloud ar Rouantelezh Unanet e kreisteiz hag e reter Afrika e teuas ar c’hoant da sevel un hent-houarn da gas eus Kêr ar C'hab da Gaero. Ne voe ket gallet e sevel a-raok dibenn ar Brezel-bed kentañ avat, abalamour ma oa trevadennoù alaman war an hent-se, e reter Afrika (Tanganyika).\nKreskiñ a rae Impalaeriezh Breizh-Veur ha tamm-ha-tamm e teuas da vezañ an impalaeriezh vrasañ er bed, gant ouzhpenn 400 million a dud enni. Hep kontañ e oa mestrez war ar c’henwerzh ivez e meur a lodenn all eus ar bed, e broioù kontet da vezañ dizalc’h evel Sina, Arc’hantina, Siam. Stad c’halloudusañ ar bed e oa Breizh-Veur da neuze, en ur bed ma oa o ren ar pezh a voe anvet diwezhatoc’h ar Pax Britannica.\nAr c’hemmoù kentañAozañ\nKerkent ha 1839 e voe kinniget un doare emrenerezh da Ganada, a oa annezet gant tud wenn dreist-holl, anezho diskennidi trevadennerien deuet eus Breizh-Veur dreist-holl. E 1867 e voe roet e emrenerezh da Ganada, gant an aferioù diavaez o chom etre daouarn gouarnamant Londrez. Diwezhatoc’h e voe kinniget kemend-all da Aostralia (1855-1890), Zeland Nevez (1856) ha Suafrika (1910). Gant ar Brezel-bed Kentañ e voe gounezet muioc’h a frankiz ganto c’hoazh. En Iwerzhon e klaskas ar vrogarourien gounit kemend-all evit o bro. Meur a zanvez-lezenn a voe kinniget e Parlamant Breizh-Veur ; n’eo nemet e 1914 e voe degemeret unan a ginnige an emrenerezh (Home Rule) da Iwerzhon, hogen ne voe ket lakaet da dalvezout abalamour d’ar brezel.\nGoude ar Brezel Kentañ en em astennas un tamm galloud Impalaeriezh Breizh-Veur war dachennoù nevez : enni e voe fiziet broioù eus ar Reter Nesañ a oa en Impalaeriezh Otoman diagent, ha trevadennoù kozh Alamagn en Afrika.\nGant ar Brezel-bed Kentañ avat e oa bet rivinet ar Rouantelezh Unanet : ne c’helle ket mui chom e penn un impalaeriezh ken bras. Re vras e oa an digempouez etre annezidi disheñvel al lodennoù anezhi. Kreskiñ a rae an emskiant vroadel en holl vroioù-se ha, da-heul, ar c’hoant d’en em ren o-unan. En Indez e oa bet savet Kendalc'h Broadel India (Indian National Congress) e 1885 ha goulenn a rae ar vrogarourien dizalc’hiezh o bro.\nA-raok na grogfe an emsavioù broadel d’ober berzh er broioù pell en em zistagas Iwerzhon diouzh Breizh-Veur : dilennet e voe kannaded broadelourien a embannas dizalc’hiezh ar vro e miz Genver 1919. Goude emgannoù taer ar Brezel dieubidigezh e rankas Breizh-Veur sinañ un emglev e 1921 : savet e voe Stad Dieub Iwerzhon.\nAr broioù emren eus an Impalaeriezh n’o doa ket c’hoant da vont da-heul brezelioù Breizh-Veur. War c’houlenn Iwerzhon ha Suafrika e voe ur c’hendiviz e 1926, a embannas Diskleriadur Balfour, un destenn ma veze lennet e oa emren penn-da-benn an Dominions, e diabarzh an Impalaeriezh, ha ne oant ket suj an eil re ouzh ar re all. Gant ul lezenn votet e Parlamant Westminster e 1931 e voe krouet ur British Commonwealth of Nations (Kenglad ar Broadoù). Etre an daou vrezel e teuas Aostralia, Kanada, Iwerzhon, Zeland Nevez, an Douar-Nevez hag Unaniezh Suafrika da vezañ stadoù dizalc’h, ha pa vefe c’hoazh roue Breizh-Veur en o fenn. Gant o farlamantoù hag o gouarmanatoù dezho avat e veze renet o aferioù koulz diabarzh ha diavaez.\nMohandas Gandhi, lusker emsav India\nKresk an emsavioù broadel en holl vroioù-se, adalek dibenn an XIXvet kantved a lakae en arvar galloud an Impalaeriezh. En Indez da gentañ ha, goude-se, e broioù all eus Azia hag Afrika e voe goulennet gant ar pobloù trevadennet ar gwir d’en em ren o-unan. Un nebeud strivoù a reas an Impalaeriezh da gentañ evit klask mirout ouzh an dra-se da c’hoarvezout, met ret e voe dezhi plegañ hag asantiñ e teufent da vezañ stadoù distag ha tamm-ha-tamm e teuas an Impalaeriezh kozh da vezañ un unaniezh stadoù dizalc’h, a reer anezhi ar c’h-Commonwealth.\nEn amzer-se ivez e oa start an traoù gant armerzh Breizh-Veur : diaesterioù ar bloavezhioù 1920 hag enkadenn ar bloavezhioù 1930 a voe heuliet gant mare diaes an Eil Brezel-bed. Goude an Eil brezel e rankas gouarnamant Londrez dilezel da vat ar renk a c’halloud brasañ er bed ha lezel e blas gant ar Stadoù Unanet.\nEn Indez e oa birvilh ivez er bloavezhioù 1920 ha 1930. Strivoù Breizh-Veur da glask mougañ al luskadoù broadel ne reas nemet kreñvaat an emsav-se (Lazhadeg Amritsar , 120 den lazhet e Panjab). Dindan renerezh Kendalc’h Broadel India e voe implijet doareoù difeuls da stourm ouzh galloud ar Rouantelezh Unanet (boikotiñ marc'hadourezh Breizh-Veur, da skouer).\nGant an Eil Brezel-bed e voe disteraet levezon armerzhel Breizh-Veur war he zrevadennoù kenkoulz hag he nerzh e-skoazh hini ar Stadoù Unanet. Gant ar c’hentañ ministr aostraliat John Curtin e voe divizet e 1942 tennañ soudarded Aostralia diouzh Birmania : diskouez a rae evel-se e oa arabat gortoz digant gouarnamantoù ar broioù emren en em gannañ evit ar « vammvro », e-lec’h difenn o interestoù dezho. Goude ar brezel e reas Aostralia ha Zeland Nevez emglev gant ar Stadoù Unanet, dre un emglev surentez anvet ANZUS, e 1951. Ar Rouantelezh Unanet, a-hend-all, a glaskas muioc’h-mui tostaat da stadoù all Europa hag e 1973, a-benn ar fin, ez eas e-barzh Kumuniezh Europa. War wanaat ez eas, e-keit-se, al liammoù kenwerzhel etre stadoù ar c’h-Commonwealth ha Breizh-Veur.\nEn Afrika, en Azia, er Mor Karib hag er Meurvor Habask e teuas trevadennoù Breizh-Veur da vezañ dizalc’h an eil re goude ar re all, dre ma asante gouarnamant Londrez d’ar goulennoù savet gant an emsavioù broadel.\nDizalc’hiezh India a voe embannet e 1947, goude ar stourm hir renet gant Kendalc'h Broadel India e-pad 40 vloaz. Rannet e voe ar vro etre India ha Pakistan ha kantadoù a viliadoù a dud a varvas er reuz a voe neuze. Asantiñ a reas ar Rouantelezh Unanet da statud nevez India, nevez-embannet ar republik ganti, ha gant se e cheñchas un tamm ar c’h-Commonwealth, a oa betek-henn un unaniezh stadoù a zegemere roue Londrez evel penn o stad.\nBirmania ha Selan a zeuas da vezañ stadoù dizalc’h e 1948, Ejipt e 1953 ha Soudan e 1956. Beli Breizh-Veur war Palestina a zeuas d’he zermen e 1948. Ur wech aet kuit arme Breizh-Veur e voe embannet stad dizalc’h Israel gant ar Yuzevien, a voe taget diouzhtu gant Arabed ar vro ha gant ar stadoù arab nes, daoust d’ar raktres a oa bet savet gant Aozadur ar Broadoù Unanet da rannañ ar vro evit sevel div stad enni. Er Mor Kreizdouar e voe embannet dizalc’hiezh enezenn Kiprenez e 1960, daoust ha c’hoantoù lod eus an annezidi d’en em unaniñ gant Gres.\nEn un doare habask a-walc’h e tremenas an didrevadenniñ, peurvuiañ, gant ar Rouantelezh Unanet, nemet e Kenya ma voe bec’h gant an emsavadeg Mau Mau er bloavezhioù 1950, hag e Malezia etre 1948 ha 1960. Tamm-ha-tamm e voe graet, ha disheñvel e voe tonkad pep trevadenn : lod eus ar stadoù dizalc’h nevez o deus miret roue pe rouanez Breizh-Veur evel penn o stad (16 stad o deus graet evel-se) ; lod all zo deuet da vezañ republikoù, met chomet int er c’h-Commonwealth (53 stad) ; lod all c’hoazh o deus troc’het nep liamm gant ar Rouantelezh Unanet hag ar c’h-Commonwealth (Birmania da skouer).\nDibenn Impalaeriezh Breizh-Veur a zeuas buan a-walc’h en Afrika ha lezet e voe an trevadennoù kozh en ur stad vresk alies : embannet e voe dizalc’hiezh Ghana e 1957, goude dek bloavezh a stourm politikel; hini Nigeria Somaliland e 1960 ; Sierra Leone ha Tanganyika e 1961; Ouganda e 1962 ; Kenya ha Zanzibar e 1963; Gambia e 1965 ; Botswana ha Lesotho e 1966, ha Swaziland e 1968.\nE broioù su ha reter Afrika e voe diaesoc’h an traoù dre ma oa kalzik a dud wenn a oa deuet d’ober o annez enno : an emsavadeg Mau Mau e Kenya a ziskouezas pegen tenn e c’halle bezañ an darempred etre ar re zu hag ar re wenn a nac’he lezel ar galloud gant ar muiañ-niver. Gouarnamant ar re wenn e Suafrika a gendalc’has betek fin an apartheid e 1994.\nE Rodezia ha Nyasaland, e-lec’h ma oa kalz a dud wenn ivez, e voe embannet dizalc’hiezh stadoù Malawi (anvet Nyasaland diagent) ha Zambia (anvet Rodezia an Norzh a-raok) e 1964. Tud wenn Rodezia ar Su avat a embannas ur stad renet ganto. Gant ar Rouantelezh Unanet, ar c’h-Commonwealth hag ar Broadoù Unanet e voe nac’het anavezout ar stad nevez-se. Gant skoazell gouarnamant Suafrika e c’hallas Rodezia chom en he sav betek 1979 : er bloavezh-se e voe sinet un emglev, diazezet war youl ar muiañ-niver eus an nerzhioù politikel er vro, ha diwar-se e voe savet ur stad dizalc’h nevez e 1980, dezhi an anv Zimbabwe.\nEr Mor Karib e tibabas an darn vrasañ eus an inizi a oa stag ouzh Breizh-Veur mont da sevel pep hini he stad, goude c’hwitadenn Kevread Indez ar C'hornôg (1958-1962) : Jamaika ha Trinidad ha Tobago e 1962, heuliet gant Barbados e 1966 hag inizi an Antilhez Bihanañ (Antigua ha Barbuda, Santez-Lusia, Saint Kitts ha Nevis…) er bloavezhioù 1960, 1970 ha 1980. Un nebeud enezennoù bihan zo chomet e dalc’h ar Rouantelezh Unanet, evel Anguilla pe Montserrat.\nE 1984 e voe sinet un emglev etre ar Rouantelezh Unanet, ha Republik Pobl Sina evit lakaat un termen d’ar c’houmanant a oa bet etre an div vro, e 1898, da feurmiñ douaroù Hong Kong. Da-heul e oa bet unvanet Hong Kong ouzh Sina e miz Gouere 1997. Ur statud ispisial zo bet roet da gornad Hong Kong e Republik Pobl Sina.\nUn nebeud broioù bihan a chom stag ouzh kurunenn Breizh-Veur e mod pe vod : Jibraltar, Inizi Maloù, an inizi Bermudez, Saint Helena, Manav pe an Inizi Angl-ha-Norman. Er re ziwezhañ emañ an annezidi da vat evel pa vefent keodedourien eus ar Rouantelezh Unanet. Ar re zo o chom er broioù pell avat zo termenet o broadelezh hag o c’heodedouriezh gant ul lezenn all, eus 1981.\nImpalaeriezh Breizh-Veur da vare ar rouanez Victoria, 1837-1901 (e galleg)\nAdtapet diwar « https://br.wikipedia.org/w/index.php?title=Impalaeriezh_Breizh-Veur&oldid=1910652 »\nDernière modification le 3 Gwe 2021, à 20:32\nKemmoù diwezhañ degaset d'ar bajenn-mañ d'an 3 Gwe 2021, da 20:32.


Keleier Noz du mardi 25 octobre 2016\nLoic Jade ken-brezidant ar Redadeg © Radio France - Tudi Crequer\nRoet e oa bet ar gomz d'ar strollad tud "laouen da zegemer repuidi e Trebeurden ha Tregastel". Klevet e oa bet ivez Loic Jade diwar-benn galv ar Redadeg a-benn prientiñ 2018. Ha kaoz a oa bet ivez diwar-benn 2017 rak e oa bet goulennet digant ur sokialour ma c'hellfe F. Hollande bezañ war ar renk !\nRedadeg : piv evit aozañ gouel al loc'hañ hag hini an degouezh ?\nLañs a ra ar Redadeg ur galv evit prientiñ 2018. Gall a ra betek fin ar bloaz kêrioù pe kevredigezhioù kas un teuliad evit goulenn ma vo aozet ganto gouel loc'hañ pe gouel degouezh ar Redadeg benn daou vloaz ac'hann. Displegañ a ra deomp Loic Jade, prezidant ar Redadeg, deus petra zo ezhomm evit degemer ar redadeg. Pennad-komz gant Loic Jade.\nTitouroù all amañ : lec'hienn internet ar Redadeg\nRepuidi Kale : en em aozañ evit degemer mat anezho\nD'ar Meurzh da noz e oa war an hent 15 repuad o tont eus Kale da Fouesn. Sañset e oant da erruout tro 10e noz. Dont a raio un ugent den all d'ar Merc'her 26 a viz Du ivez. En holl e vo 600 repuad o kavout repu e Breizh goude dismantrañ koztiez Kale. Degemeret e vez ivez da skouer 29 repuad e Trebeurden. Er c'hornad-se e vez startijenn gant an dud evit degemer mat ar repuidi. Pennad-komz gant Stephanie Stoll eus "strollad an dud laouen da zegemer repuidi e Trebeurden ha Tregastell".\nPeñse François Hollande\n4% eus an dud hepken a zo kontant eus ar pezh a zo bet graet gant François Hollande. Setu ar pezh a vez roet deomp da c'houzout dre ur sontadeg eus ar Cevipof hag embannet er gazetenn le Monde. 26% eus an dud a zo etre daou soñj ha 70% dipitet. Diaes da grediñ e c'hellfe bezañ war ar renk ar bloaz a zeu hervez Jean-Yves Quere, sekretour ar PS e bro Oelo ha dilennad e burev ar strollad politikel e departamant Aodoù-an-Arvor. Pennad komz gant Jean-Yves Quere.


Levrioù brezhonek a dalvoudegezh pa ranker chom er gêr - Spered ar vro - Le Télégramme\nLevrioù brezhonek a dalvoudegezh pa ranker chom er gêr\n« Best of Breizh ! e brezhonneg »\nPetra ober pa vez kraouiet an nen e-barzh e di a-hed an amzer ? Ar re chañsusañ a c’hell liorzhañ, ar re all a c’hell keginañ pe lenn, lakaomp… Just a-walc’h zo deuet er-maez un oberenn eus an dibab a roio an tu d’ober an daou war ar memes tro, hag e brezhoneg war ar marc’had ! E-barzh « Brest of Breizh » ez eus bet bodet 80 rekipe eus ar vro, kempennet gant Nathalie Beauvais. Kig-ha-farz, boultouz mod Arvorig, gwastell ar Jegado… Peadra da reiñ plijadur d’an holl begoù lipous ! 30 vloaz zo he doa digoret Nathalie « Le Jardin Gourmand », ur preti en Oriant e-lec’h ma ro kentelioù keginañ ivez. Ul levr kaer, leun a boltredoù brav hag a alioù fur evit ma vo rannet ar skiant prenet ganti d’ar brasañ niver. An droidigezh zo bet graet gant Drian Bernier.\n25 €. Coop Breizh. www.coop-breizh.fr\n« Pikoù mab e dad »\nDiouzh ar c’hiz eo postañ fotoioù eus e vugaleaj war ar rouedadoù sokial… Un digarez moarvat da eñvoriñ mareoù disoursi ar yaouankiz. Evit kalz a dud e vo adkavet ar memes sañtimant pa vo lennet gante « Pikoù, mab e dad ». Troioù-kaer Erwan Pennc’hoad, ur c’hrennard eus Louaneg kaset d’ar skolaj e Lannuon. Ar c’hentelioù, ar sport, ar merc’hed… Gant kañfarded all e rummad e ray e dreuz e-barzh ar vuhez ! Ur blijadur eo lenn ar pajennadoù-se leun a vousfent hag a deneridigezh, en ur vro na oa ket gouestlet c’hoazh d’an douristed. E galleg e oa bet skrivet da gentañ gant Edouarzh Ollivro, a-raok na vefe dilennet maer e Gwengamp. Troet e oa bet gant Jakez Konan er bloavezhioù 80. Trugarez d’an Alarc’h evit bezañ roet dimp un embannadenn nevez, plijusoc’h ha modernoc’h he stumm.\n13,50 €. An Alarc’h Embannadurioù. www.brezhoneg.org\n(An Alarc’h Ambannadurioù)


Ankle pearl ankletbracelet pearl ankletwith pearl ankletsmall pearl ankletbeige pearl ankletcolor pearl ankletcrystal pearl ankletbeads, pearl ankletcreamy pearl ankletwhite pearl ankletfreshwater pearl ankletpearls, pearl ankletand pearl ankletGolden pearl ankletShadow pearl ankletSwarovski pearl ankletcrystals. pearl anklet pearl ankletAll pearl ankletmetal pearl ankletis pearl ankletSterling pearl ankletsilver. pearl anklet pearl ankletStrung pearl ankleton pearl ankletsturdy pearl ankletnylon pearl ankletcoated pearl ankletbeading pearl ankletwire. pearl anklet pearl ankletUse pearl ankletthe pearl ankletdrop pearl ankletdown pearl ankletmenu pearl ankletto pearl ankletselect pearl ankletyour pearl ankletsize. pearl anklet9 pearl ankletto pearl anklet12 pearl ankletinches pearl ankletavailable. pearl ankletMany pearl ankletother pearl ankletbeaded pearl ankletanklets pearl ankletin pearl ankletour pearl ankletshop. pearl ankletA pearl ankletpouch pearl ankletand pearl ankletgift pearl ankletbox pearl ankletis pearl ankletincluded.


Wikipedia:Raktresoù - Wikipedia\nPorched ar raktresoù Wikipedia\nPosupl eo da strolladigoù tud klask sevel pennadoù war un doden, ur c'helenn, ur gennad anaoudegezh evit sevel ur raktres Wikipedia hag hemañ a c'hell kavout disoc'hoù splann diwar sevel ur porched.\nEvit kemer perzh, ret eo mont da bajennoù ar raktresoù :\nRaktres diwar-benn Traoù ar mor ha Porched ar mor\nRaktres Bed henc'hresian hag henroman (kavet asamblez gant pajenn ar porched)\nPennadoù da sevel[kemmañ ar vammenn]\nSetu amañ dindan roll an 10 pennad zo ezhomm ar muiañ anezho er wiki-mañ hervez an niver a liammoù a gas daveto. Da skouer, pa vo savet ar pennad diwar-benn an termen Uhelder e vo 841 liamm ruz a zeuio da vezañ glas en un taol!\nUhelder (841 liamm)\nHed (727 liamm)\nEtrekumuniezh (722 liamm)\nPoblañs hep kontoù doubl (717 liamm)\nKod post (715 liamm)\nGevred (225 liamm)\nN (lizherenn) (185 liamm)\nV (lizherenn) (184 liamm)\nU (lizherenn) (183 liamm)\nL (lizherenn) (183 liamm)\nMa tapfe krog pep hini en unan aezho ne vefemp ket pell o c'hlazekaat hor wiki. Fulup 15 Gen 2007 da 22:49 (UTC)[respont]\nMat, kemeret Maer ganin Benoni 16 Gen 2007 da 10:39 (UTC)[respont]\nKompren a ran e vije a-bouez sevel ur pennad Bro Voynet: ger ebet anezhañ er wiki gallek. Marteze n'eus ket eus an traoù -se e bro hon amezeien. Er wiki saoznek marteze...Bianchi-Bihan 16 Gen 2007 da 05:27 (UTC)[respont]\nGwelet amañ: fr:Pays (aménagement du territoire)...Benoni 16 Gen 2007 da 10:43 (UTC)[respont]\nAdtapet diwar « https://br.wikipedia.org/w/index.php?title=Wikipedia:Raktresoù&oldid=1900164 »\nKemmoù diwezhañ degaset d'ar bajenn-mañ d'an 11 Ebr 2021, da 19:54.


Yaouankiz | A ! Lenn...\nCategory Archives: Yaouankiz\n13, straed ar Skav-gwrac’h, Loeiza an Duigou (2020)\nEl levr-mañ en em gaver en ul lec’h bennak etre ar familh Addams, Coraline, Hudour Oz hag Harry Potter, dre vras. N’on ket sur ez eo peurechu ar bed savet gant Loeiza an Duigou c’hoazh, met kalz perzhioù dezhañ e-unan en deus dija. Dedennus em eus kavet an istor, skrijus a-wezhioù ha farsus alies -un tamm damfent hollvezant zo enni, er momedoù arvarusañ zoken.\nMarteze e vank un tamm c’hwezh, evel pa vije an itrik un dastumad fedoù o tont an eil re war-lerc’h ar re all ha lakaet da genglotañ daoust dezho, gwezh pe wezh -da skouer, istor ar spered-an-hetoù-se a vez anv anezhañ er pajennoù kentañ hag a vez graet e gont dezhañ buan-ha-buan pelloc’h, hep na vije implijet da vat. Met dont a raio gant an amzer, ha plijus tre eo da lenn evel m’emañ dija.\nHep mar e plijo kalz d’ar vugale.\nUr skrivagnerez yaouank da heuliañ, ijinus ha dichipot m’emañ.\nOber un evezhiadenn\t| tags: 13, Duigou, Loeiza, Skav-gwrach, straed\t| posted in Brezhoneg, Moliac'h ha Faltazi harozek, Romantoù, Yaouankiz\nMerc’hed ar roue Baco, R. J. Kernoa (2020)\nEvit abegoù personel em eus bet kalz plijadur o lenn al levrig-mañ : va mamm, bet ganet en Naoned e 1939, a oa o chom a-us d’un ostaleri, straed Bergère. Kavout a rae din bezañ soubet en aergelc’h a oa bet an hini he doa anavezet en he oad tenerañ, hag a gomze deomp diwar e benn a-wezhioù.\nDeuet eo brav gant an aozerez ; en em gavout a reer gant un destenn dener, intimist hag a ro ur skeudenn wirion eus ar mare-se. Endro Naoned ne vez ket implijet nemeur gant ar skrivagnerien vrezhonek ha bourrus eo anavezout al lec’hioù, an anvioù roet.\nUn dra a vank koulskoude el levr-mañ, d’am soñj : un istor. Kaer en deus an aergelc’h bezañ adsavet mat, ez eus ezhomm da vezañ broudet evit treiñ ar pajennoù, dreist-holl pa vezer yaouank. War ar poent-mañ em eus kavet skañv an oberenn, a zo tostoc’h d’ur raktres diechu eget d’ur skrid frammet.\nPlijet on bet memestra. N’eo ket gwall hir, met danvez ‘zo.\nOber un evezhiadenn\t| tags: Baco, Kernoa, Merc'hed, roue\t| posted in Breizh, Brezhoneg, Istor, Romantoù, Yaouankiz\nPetite Lune, Joëlle Busuttil, Frañs (2002)\nPolitikerezh ar bugel nemetañ, e bro-Sina, zo bet kaoz eus kalz muntroù ha dilezioù e-pad dekvloazhioù. Ken kreñv e oa plas ar baotred er c’hredennoù hengounel ma ne c’helle ket an dud empentiñ tremen hep paotr ebet er familh.\nTad ha mamm ar grennardez m’eo Xiaomei o deus divizet ober un eil taol-esae ha setu he mamm dougerez evit an eil gwezh. N’eo ket gwelet mat gant ar gevredigezh ha mezh a dap Xiaomei er skol. Pa zeu mare ar c’hanedigezh ha pa wel an tad en deus bet un eil merc’h, Petite Lune, n’eo ket evit anduriñ an taol. Freuzet e vo ar familh ma ne vez ket kavet un diskoulm eus ar buanañ.\nDaoust d’al levr-mañ mont war e ugent vloaz ha da bolitikerezh Sina bezañ troet nevez ‘zo e kav din e chom dedennus ar romant bihan-mañ da lenn ha da lakaat lenn : ur mor a levrioù diwar-benn an advabañ a gaver el lennegezh evit ar vugale, met nebeut-nebeut o tiskouez savboent familh-gwad ar babig. M’en dare hag-eñ n’eo ket ar wezh kentañ tout din kavout unan. Gwir eo ez eo ur sujed un tammig amjestr da gaozeal diwar e benn gant ur bugel advabet.\nMarteze e c’hell al levr-mañ bezañ un digor. Ne varn ket an dud. Ne ra nemet kontañ, gant kizidigezh ha gant ur fin leun a spi, istor nousped babig-plac’h a-orin eus Sina bet kaset e Europa da vezañ desavet.\nOber un evezhiadenn\t| tags: Busuttil, Joelle, lune, Petite\t| posted in Galleg, Istor, Romantoù, Yaouankiz\nEt c’est comme ça qu’on a décidé de tuer mon oncle, Rohan O’Grady, bro-Ganada (1963)\nBoemet e vezan gant an titloù dreistordinal hag hennezh en deus desachet va evezh – n’eo ket ken brav e saozneg : Let’s Kill Uncle-.\nAon em eus bet un tamm e vije kozh stil al levr, met n’eo ket kement-se. Un liv bennak eus Heidi a zo war an traoù da gentañ, met buan e laka an daou lampon da soñjal en istorioù Anthony Buckeridge kentoc’h, ha pell eo o istor da vezañ ken jentil ha troioù-kaer Bennett hag e vignoned.\nUn taol-kaer a-berzh ar skrivagnerez hag a oa gant he zrede romant evit ar yaouankiz pa oa bet embannet hennezh, lakaet da vezañ hec’h hini gwellañ. Ur film a oa bet tennet dioutañ a-raok na gouezhfe Rohan O’Grady e puñs an ankounac’h. Adembannet eo bet al levr-mañ un nebeut bloavezhioù ‘zo.\nPlijet on bet gant an aergelc’h, dezhañ un douster faos, ha gant makiaveliezh an daou aelig-doue mesket gant eeünded o dek vloaz. Fent ha suspens a zo. Skoulmet ha diskoulmet brav an itrik.\nTalvezout a ra ar romant e lennadenn emichañs, daoust d’e oad, ha daoust d’ho hini marteze !\nOber un evezhiadenn\t| tags: ça, c'est, comme, décidé, et, O'Grady, oncle, Rohan, tuer\t| posted in Avañtur, Galleg, Moliac'h ha Faltazi harozek, Polis, Romantoù, Saozneg, Yaouankiz\nLe mari de mon frère 1, 2, 3, 4, Gengoroh Tagame, bro-Japan (2017)\n4 levr a ya d’ober an heuliad mangaioù-mañ savet evit ar vugale pe ar grennarded.\nUn tad yaouank eus bro-Japan, Yaichi, a vev e-unan gant e verc’h Kana. Un deiz bennak e teu e vreur-kaer da skeiñ ouzh dor e di. E bro-Ganada e oa dimezet Mike gant e vreur gevell, a zo marvet nepell a-raok, ha n’en doa ket graet anaoudegezh gantañ c’hoazh.\nDont a ra spered kevredigezh bro-Japan, eleveziek-kenañ war sujed an heñvelreviadelezh, da skeiñ ouzh hini bro-Ganada, ma veve digompleks ar c’houblad paotred dimezet-se.\nGras d’ar plac’hig, entanet gant donedigezh he eontr ha dieub a rakvarnioù, e tro sell Yaichi tamm-ha-tamm. An disfiz a rene da gentañ a zeu da vezañ ul liamm-familh don etre an teir zudenn.\nBet em eus kal z plijadur o lenn ar peder levrenn-mañ, daoust ma vijent evit ar vugale. An aozer, heñvelreviad e-unan, a zo arbennikaet war ar sujed, en e vuhez vicherel ivez. Dre ziskouez an tudennoù war o femdez, o rannañ o fredoù, o amzer-vak, labour an ti, e teuont da vezañ tost-tre ouzh al lennerien. Soutil ha fromus eo an istor, ha brav an tresadennoù.\nNe vez ket anv a homofobiezh el levrioù-mañ : an homofobiezh zo ur si louet, eus an XXvet kantved, moarvat. Met talañ a ra ouzh stummoù skañvoc’h anezhi. Chom hep soñjal, troc’hañ al liammoù evit abegoù all, chom hep anzav outañ e-unan ne vezer ket naturel fas d’an dud a zo disheñvel ouzhomp… aze emañ an dalc’h, evit kalz tud a-vremañ.\nMont a ra a-du al levrioù-mañ gant ur bed ennañ muioc’h a gengompren hag a gevatalded. Dreist int.\n1 Evezhiadenn\t| tags: frère, Gengoroh, Mari, Tagame\t| posted in Bannoù treset ha Romantoù grafek, Galleg, Yaouankiz\nDremm guzh Eskalibur, Paol ar Meur (2019)\nUr romantig skiant-faltazi eo. N’eus ket kalz anezho e brezhoneg, ha kalz anezho n’int nemet danvez farsadennoù, muioc’h a fent hag a faltazi enno eget a skiant.\nSirius eo ton ar romant-mañ dre vras. Un enklaskerez-polis a heulier, war he labour hag en he buhez-familh.\nN’eus netra da lavaret war an istor : dedennus eo, ha kontet brav. Ur blijadur eo ergerzhout Brest an dazont dindan reolennoù dic’hortoz, hag ijinañ o efedoù. War ar poent-se eo pinvidik an destenn. Un diskoulm a-zoare zo bet kavet.\nPetra zo kaoz, neuze, e chomfen digas a-walc’h ouzh ar skrid, ha me plac’h ar skiant-faltazi ?\nDont a ra marteze eus an doare hed a laka Paol ar Meur etre an tudennoù hag al lennerien. Deskrivet brav eo ar bed, poellek, ha poellek ivez oberoù an tudennoù a gas d’un diskoulm poellek. Met ne gavan ket an nor da hevelebiñ ouzh an harozed. Ha disoñjet em eus an istor kerkent ha troet ar bajenn ziwezhañ.\nKoulskoude ez eo ur seurt tro-ouesk sevel ur bed-an-dazont. Reoù Paol ar Meur o devez bep tro reolennoù disheñvel. E-touez ar skrivagnerien vrezhonek ez eo unan eus ar re o deus kaset ar pellañ ar seurt lennegezh.\nOber un evezhiadenn\t| tags: Dremm, Eskalibur, guzh, Meur, Paol\t| posted in Breizh, Brezhoneg, Polis, Romantoù, Skiant-faltazi, Yaouankiz


Journal de Renaud Camus, mercredi 23 août 2017\ncréée le jeudi 24 août 2017, 18 h 43\nmodifiée le jeudi 24 août 2017, 18 h 49Plieux, mercredi 23 août 2017, minuit. Les relations avec la médecine deviennent tellement désagréables qu’on préfère encore rester malade que de se ~~~~~~ ~~~~~~~~ ~~~~~ ~~~~ ~~~~~~~~~~~. ~~~~~~~ ~~’~~~~-~~~ ~~~~ ~~~~~ ~~~~ ~~~~~~~~~ ~~~~-~~~~~~, ~~~~ ~~~~~ pénibles — Mme ~~~~~~~~~~~ ~~~~ ~~~~~~~~~~, ~~~ ~~~~~~~~~~ —, ~~~~ ~~~~~ ~~~ ~~~~ ~~~~~~~~ ~~~ ~~~~~~~~~~~~~, ~~ ~~~~~~~~~~ ~~~~ ~~~~ ~~~~~~~ ~~’~~~~~~~~, ~~~~ ~~’~~~ ~~~~~ ~~~~~ ~~ ~~~~~~~~~ ~~~ ~~~~~~~~~ autant que les ~~~~~~~ ~~~ ~~~~ ~~~~~~~, ~~~~ ~~~~~~~~~~ ~~~ ~~~~ ~~~~~~. ~~~~ ~~’~~~~~~~~ ~~ ~~~~~ ~~~~~~~~~~~~~ (~~~ ~~~~~ ~~~~~~~ ~~~~ ~~~~~~~-~~~~~ ~~~~~), ~~~~~~ ~~~~~~~, ~~~~~ ~~~ ~~’~~~~ ~~~~~~~ ~~~~~ une demi-journée de ~~~~~~~, ~~~ ~~~~~ ~~~~ ~~~ ~~~ ~~~~~ ~~~~~~ ~~’~~~~~~~. ~~~~~ ~~~ ~~~ ~~~~~~ ~~~ ~~~~~~~~ ~~~~~ ! ~~~ ~~~~ ~~~ ~~~~~, ~~ ~~~~~~ ~~~~ ~~~~~ ~~~~ ~~~~~~~~~~ ~~~~~~ s’ils étaient dans ~~~~~ ~~~~~~~~, ~~~ ~~~~~ ~~~~~~. ~~~~~~~, ~~~~~ ~~~~, ~~~ ~~~~~~~~~~~~~~~~-~~~~ ~~~ ~~~~, ~~~~~-~~~ ~~~~~~~~ ; ~~~~~~~ ~~~’~~~ ~~’~~~~~~~~~~~, ~~~~~ ~~ ~~’~~~~~~, ~~ ~~~~~~~~~, ~~~~ ~~~~~~~ ~~~ ~~~~ bavardaient d’un mur ~~ ~~’~~~~~~ ~~~ ~~~ ~~~~~~~ ~~~~~~, ~~~~~~~ ~~~~ ~~’~~~~~~ ~~~~~~ ~~~~~~~ ~~~ ~~~~~~~~~~, ~~’~~~ ~~~~~~~~ ~~~~~. ~~’~~~ ~~~~~ ~~~ ~~~~~ ~~~~~ ~~~~ ~~~~~~~~, ~~~ ~~~~~ deux fois, car la première ~~’~~~~~~ ~~~~~~~ ~~ ~~~~~~~~~ ~~~ ~~~~ ~~’~~~~~~, ~~’~~~~-~~-~~~~~ ~~~ ~~~~~~~~ ; ~~~~~ ~~~ ~~~~ ~~~~~~~ ~~~~~~~ ~~~~ ~~~~~~~~~, ~~~~ ~~’~~~~ ~~~~~~~ ~~~~~~~ ~~~ ~~~~~~~~~~ ~~~~ ~~~ ~~~~, connaissant tout le ~~~~~~ (~~~~~ ~~~~), ~~~~~ ~~’~~~~~~ ~~~ ~~~~~~~~~ ~~~~~~~ ~~~~~~~~~~ (~~~~~~~~~~~~~ ~~~’~~~ ~~ ~~ ~~~~ ~~~~~~~ ~~’~~~~~~~~ ~~~ ~~~~~~~~…), ~~’~~~~ ~~~~~ ~~~ ~~~~~~~ ~~~ ~~~~~~~ ~~ ~~~ ~~~~~~~~~~ des nouvelles de ~~~~~ ~~~~ ~~~~~~~-~~~~~~~~, ~~~~~ ~~~ ~~~~~~~ ~~~~ un.\nEst-ce ~~~’~~~ ~~~ ~~~~~~~~~ ~~~~ ~~~~~ ~~~~~~ ~~~~ ~~~~~~ ~~~~~ ~~~’~~~ ~~’~~ ~~ ~~~~~ ~~~ ~~~~~ ~~~~~~~~~ ~~~~ ~~~ ~~~~~~ que les nouvelles ~~~~ ~~~~~~~-~~~~~~~~ ? ~~~ ~~~~~ ~~~~~ ~~~~~~~ ~~~~~~~ ~~~~ ~~~ ~~~~~~ ~~~~ ~~~~~~ ~~’~~~~-~~~ ~~~~~~~ ~~~~~~~~~~ ~~~~ ~~~~~~~-~~~~~~~~ ~~~~ ~~~~~~~ ? — ~~~~ ~~~~~~~~~~ ~~ ~~~~~ ~~~~ ~~~~~, ~~ la rigueur, pour ~~~~~~ ~~~~ ~~~~~~~~~ ~~~~~ ~~~~ ~~~~~~~~~~ : ~~~~~ ~~~~ ~~~~~~~~~~ ~~~~~~~~~~~~ ~~~~~~ ~~ ~~~~~ ? ~~~ ~~~~~~~~~ ~~~~ ~~~~~~~~~ ~~~~ ~~~~~ ~~~~~~~~~~~ ~~~~~~~~~~~ ~~~~~~~~~~~~~~~~~~ ~~~~~ ~~~ ~~~~~~, ~~~~~~~~~~~~~~~~ fameux pour la ~~~~~~~~ ~~~~~~~~ ~~~’~~~ ~~~~~~~. ~~~~~ ~~~~, ~~~~ ~~~~~ ~~~~~~~~~-~~~~ ~~~~~~~~ ~~~~~~ ~~~ ~~~~~~~~~~~~ ~~ ~~~~~~~~~, ~~~~ ~~~~~~~~~~ ~~~~~ ~~~ ~~~~~ ~~~ ~~~~~~~ ~~~~~ ~~~~, ~~~ ~~~~~ ~~~~~~ plus proches voisins, ~~~’~~~~ ~~~~~~~~~~ ~~~~~~~~~~~ ~~~ ~~~~~~~~~~~, ~~~~~ ~~~~ ~~~~~~ ~~~~~~~~. ~~~~~ ~~~~~~ ~~~~ ~~~~~~~ ~~~~~ ~~~~ ~~~~~~~ ~~~~~~~, ~~~ ~~’~~~~ ~~~~ ~~~ ~~~~~ ~~~~~ ~~~ ~~~~ ~~~~~~~~~, ~~’~~~~ parce que Tracy ~~ ~~~~~~~~ ~~~ ~~~~~ ~~~~~ ~~~ ~~~~~~ ~~~~~~~~~~ (~~~~~ ~~~~ ~~~ ~~~~~~~ ~~~~~ ~~~~~, ~~~~~ ~~~~~~~ : ~~~ ~~~~~~ ~~~ ~~~~~~~~ ~~~~~~~~~ ~~~ ~~~~~ ~~~~~~~~~, ~~~’~~~ ~~~~ ~~~ vous voyez ? Mais si, ~~~ ~~~~~~~ ~~ ~~~~~~~ ~~~~~~~~~~ ?).\nOn ~~’~~ ~~~~~~~ ~~~~~ ~~~~~~~ ~~~ ~~~~~~. ~~~ ~~~~~~~~~ ~~~~~~~~~ ~~~ ~~~~~~~~~ ~~~ ~~~~~~ ~~~ ~~~~~~, ~~’~~~~-~~-~~~~~ ~~~ ~~~~, ~~~~ ~~’~~~~~~ imprudemment exprimé sans ~~~~~~~ ~~~~~~. ~~~ ~~~~~~ ~~~ ~~~~~~~~~, ~~~ ~~~~ ~~~~~ ~~~~~~~~~~ ~~~~~. ~~ ~~~~~, ~~~ ~~~~~~~~~~, ~~~~~~~~ ~~~ ~~~~~~~~~ ~~’~~~~~~~ ~~~~ ~~~ ~~~~~~~, ~~~ ~~~~ ~~~ ~~~~~~~, ~~~ ne sais, que ~~~ ~~~~~~~~~ ~~~~~~ ~~~~ ~~~~~~~~ ~~~~~~~~~ ~~~ ~~~~~~~~ ~~~~~~~~~~~~~, ~~~ ~~~ ~~~~~~~~~~ ~~~~~~ ~~~~~~~~~ ~~~~ ~~~~~~ ~~~ ~~~~~~ ~~~~~~~, ~~~ ~~~ ~~’~~~ ~~’~~~~~~~~~ ~~~~ ~~~~ ~~~~~ ~~~ conversation contre leur ~~~~. ~~~~ ~~~~~~~~~ ~~~~~~~ ~~~ ~~~’~~~ ~~~~~~~ (~~~~ ~~~~~~ ~~~~~~ ~~ ~~~ ~~~~~~~, ~~~ ~~~~~~ ~~~~~), ~~~~~ ~~~ ~~’~~ ~~~~~ ~~~ ~~~~~ ~~~~~~~~ ~~~~ ~~~~~~~~ ~~~ ~~~~~~~~~~~~~ — jusqu’à l’arrivée ~~~ ~~~ ~~~~~~~~~ ~~~~~~~~~, ~~~~, ~~’~~~~~~ ~~~~ ~~~~~~~~~~ ~~~ ~~~~ ~~~~~~~~~~~~~ ~~~~~~~~~~~ ~~~ ~~~~~~, ~~~~~ ~~ ~~~~~~~~ ~~~ ~~~~~~ ~~~ ~~~~~~~ : ~~~~ ~~~~~~~~~~ ~~~ ~~~ ~~~~~~~ ~~~~ collèges d’Enzo et ~~~ Kimberley.\nLa ~~~~~~~~~ ~~~~~~~~~~ ~~~~~~ ~~~~~~ ~~~~ ~~~~~~. ~~~~ ~~~~~~~-~~~~~, ~~~~ ~~~~~~~ ~~~~~~~ ~~~~~~~, ~~’~~~~ ~~~~~~ ~~~, ~~~~~ ~~~~~~ ~~~~ ~~~~~~~~ ~~~ ~~~~~~, ~~~~~ ! ~~~ ~~~ fait j’avais pour ~~~~~~, ~~~~~ ~~~~~~ ~~~~~~-~~~ ~~~~ ~~~~~~~~~~~, ~~~ ~~~~~ ~~~~~ ~~~~~~ ~~~~~~ ~~~~~~, ~~~ ~~~~~~ ~~ ~~~ ~~~~~~~~~ ~~~~~~ ~~~~~~~~, ~~~~~ ~~~~~ ~~~~~ ~~~~ ~~~~~~~ ~~~~~~ ~~~ ~~~~~~~~, joue sur l’épaule (~~~ ~~~~~~~). ~~~~ ~~~~~ ~~~~~ ~~~ ~~~~ ~~~~~~ ~~~ ~~~~ ~~~~~~~~~~~~~~ ~~~ ~~~~ ~~~~~~~~~ ~~~~ ~~~~ ~~~~~~~~~~ ~~~ ~~~~~~~-~~~~~~~~~~~~~~, ~~~ ~~~~~~~~~~~ ~~~~~ ~~~~ ~~~~ ~~~~~~~~ ~~’~~~~~~~~~~~~~ ~~~~~~~~~ (mais amusée). Hélas, ~~~ ~~~~~~ ~~~~~~ ~~~ ~~~~~~~~ ~~~ ~~~~ ~~~~~~~~~~~~~~ ~~~~~~~~~~~ : ~~~ ~~~~~~~~~~~ ~~~~~ ~~ ~~~~~ ~~~~ ~~~~~~~~~, ~~~ ~~~~~~~~ ~~~~~ ~~~’~~~ ~~~ ~~~~~~~ ~~~~~~~~~~~ ~~~~~~ ~~~~ ~~~~~~, ~~~~~ il était fort ~~~~~~~ ~~ ~~~ ~~~~~~~~ ~~~~~~ ~~~~~ ~~~ casse-pipe.\nMoyennant ~~~~~ ~~~ ~~~~~~~~ ~~’~~~ ~~~~~~~~~~ — ~~’~~~~ ~~~~~ ~~~ ~~~~~~~~~ ~~~~~ ~~~ ~~~ ~~~~ ~~~~ ~~~ ~~~~~~~~~~ ~~~ ~~~~ (et ce mal).\nvoir l’entrée du mercredi 23 août 2017 et ses 2 images dans Le Jour ni l’Heure


Stourm ha karantez, Erin go bragh - Keit Vimp Bev\nPachamamaUr galon re dener\nDegemerStalLevrioùLevrioù 11-15 bloazStourm ha karantez, Erin go bragh\nHome / Loreidi / Loreidi PAY / Stourm ha karantez, Erin go bragh\nE 1916 en em savas Iwerzhoniz zo a-enep brasañ impalaeriezh ar bed evit ma adkavfe o bro he frankiz. Flastret e voent. Disprizet e voent. Nebeut amzer goude e voent trec’h. Yann Floc’h, ur soudard gloaziet kriz, a gemero perzh en darvoudoù-mañ en desped dezhañ.\n45 er stok\nStourm ha karantez, Erin go bragh quantity\nISBN: 978-2-86824-223-5 Rummadoù : Levrioù 11-15 bloaz, Levrioù 16 vloaz ha muioc'h, Priz ar Yaouankiz, Loreidi PAY Product ID: 1638\nSavet en deus Jakez-Erwan MOUTON un toullad mat a levrioù en o zouez « Mignoned d’ar Sklaved », « Katrina », « Tangi hag ar merien », « No pasaran » ar bloaz paseet ha reoù all c’hoazh ; levrioù bet kemeret perzh e Priz ar Vugale pe Priz ar Yaouankiz, alies e liamm gant an istor, o kinnig darvoudoù a c’hoarvez pell eus amañ pe en ur bed all zoken.\n2014, Dastumad Priz ar Yaouankiz, 42p., Ment 110×180 mm\nRoit an ali kentañ war “Stourm ha karantez, Erin go bragh” Cancel reply


Présentation de livre de KUZUL AR BREZHONEG. (porte parole Kuzul ar Brezhoneg) publié le 13/09/18 12:10\nPal Kuzul ar Brezhoneg zo lakaat an obererezhioù da glotañ, kenlodennañ al labour, kas war-raok, strollañ ha kreñvaat ar re a labour e brezhoneg er bed sevenadurel.\nKuzul ar Brezhoneg a stroll hag a vod abaoe 1952 kevredigezhioù a ya en-dro e brezhoneg war dachennoù liesseurt: an embann, ar c'helaouennoù, ar yezh, an darempredoù etrekeltiek hag etrevroadel.\nPep kevredigezh ezel eus Kuzul ar Brezhoneg a chom dieub e pep keñver hervez ar pal dibabet ganti. Kuzul ar Brezhoneg n'eo nag un ti embann nag un aozadur da gelenn brezhoneg. Ul lec'h hag ur skoazell eo d'ar c'hevredigezhioù n'o deus den gopret ebet evit kas da benn, aesaat ha micherelaat o labour. Kas a ra war-raok ul labour sevenadurel e brezhoneg en diavaez da gement strollad politikel.\nDigor eo ivez Kuzul ar Brezhoneg d'ar c'


Ur gelaouenn evit an deskidi embannet gant Skol an Emsav\nAbaoe 1980 e vez embannet gant Skol an Emsav ar gelaouenn Bremañ, keleier liesseurt enni. N'eo ket ur gelaouenn graet evit an deskidi avat, evit ar vrezhonegerien dre vras ne lavaromp ket. Ar soñj embann ur gelaouenn bedagogel n'eo ket nevez ha divizet en deus skipailh Skol an Emsav kas ar mennozh betek penn gant #brezhoneg. Tost 5000 den deuet a vez o teskiñ brezhoneg, e Breizh hag e lec'h all. Un diouer a zanvez da lenn zo evito siwazh. Betek dibenn ar bloavezhioù 1990 e veze embannet ar gelaouenn Evit ar brezhoneg evit an deskidi ha ne oa bet embannet tra ebet all evito abaoe, pe dost. Al liseidi hag ar studierien a c'hallo ober o mad eus #brezhoneg ivez. #brezhoneg, ur gelaouenn evit an holl re a gar ar brezhoneg, forzh pe oad e vefent !\nPetra a gaver\ne-barzh #brezhoneg ?Koumanant\nenlinennPrenañ un niverenn pe\nniverennoù eus #brezhonegDre chekenn\npe dre lamadenn\nPennadoù-skrid a glot gant liveoù A2 ha B2 Portfolio Europat ar yezhoù:\nKeleier berr diwar-benn Breizh hag ar bed\nSkouerioù frazennoù diwar-benn un danvez resis\nUn teuliadig diwar-benn ur c'horn-bro\nGeriaoueg displeget dre slkeudennoù\nDre PayPal pe dre gartenn-vank (er penn traoñ)\nNe fell ket deoc'h kaout ar prof : menegit kement-mañ da vare ar paeañ el lodenn Ajouter, e dibenn furmskrid Paypal, dindan ho chomlec'h.\nHo pediñ a reomp da venegiñ adal pe niverenn e fell deoc'h boulc'hañ ho koumanant (niverenn nevez embannet pe niverenn a zeu). Trugarez vras deoc'h !\nKoumanant (pe adkoumanant) evit Breizh hag C'hwec'hkorn\n30€ evit 6 niverenn\nKoumanant (pe adkoumanant) e-maez Breizh pe ar C'hwec'hkorn\n42€ evit 6 niverenn\nAr priz meneget el lañser eo ar priz taosoù er-maez (HT), an TVA a 2,1% a vo ouzhpennet en un doare emgefre.\n5€ (+1,50€ mizoù-kas evit pep niverenn)\nPaeañ dre chekenn pe dre lamadenn (chekennoù war anv Skol an Emsav)\nPellgargañ ar furmskrid koumanantiñ a c'hallit ober amañ :\nFurmskrid koumanantiñ #brezhoneg


Pajenn:Dizanv - Ar c’henta Miz Mari, 1868.djvu/126 - Wikimammenn\nPajenn:Dizanv - Ar c’henta Miz Mari, 1868.djvu/126\ngerent d’e glasc ha cla gaout ar seurt anken. Jesus a respountas, e tlient gouzout er-vad oa digassed eus an Ee evit lacaat rei gloar d’e Dad ; ac evelse oa bet red mad deza choum en e di, en templ, evit clevet ha lavaret ar pez a dlie, evit gloar e Dad.\nUn dra eo ac a denn da vraz ; rac falloniou an den iaouanc, eme ar\nAdtapet diwar « https://br.wikisource.org/w/index.php?title=Pajenn:Dizanv_-_Ar_c’henta_Miz_Mari,_1868.djvu/126&oldid=124510 »


Trahaearn ap Caradog - Wikipedia\nTrahaearn ap Caradog (1044? - 1081) a oa Roue Gwynedd adal 1075 betek e varv e 1081. Ren a rae war Arwystli, ur c'hantrev war an harzoù etre Gwynedd ha Powys. Tamm-ha-tamm e kreskas e c'halloud war hanternoz Kembre.\nMab e oa Trahaearn da Cadog ap Gwyn ha ganet e oa war-dro 1044. Goude marv Bleddyn ap Cynfyn e 1073, ne oa hini ebet eus e vugale a oa kozh a-walc'h da bignat war tron Gwynedd, ha kemeret e voe ar galloud gant Trahaearn ap Caradog, a oa kenderv da v-Bleddyn. Er bloavezh-se ivez e tilestras Gruffudd ap Cynan war Enez Mon, o tont eus Iwerzhon gant un armead. Gant skoazell ar baron norman Robert Rhuddlan e trec'has Trahaearn ha kemer a reas ar galloud e Gwynedd. Tabut a voe avat etre an armead Iwerzhoniz ha Kembreiz Llŷn, ha kement-se a roas tro da Drahaearn da faezhañ Gruffudd en Emgann Bron yr Erw ha da lakaat anezhañ da dec'hout da Iwerzhon.\nRen a reas Trahaearn war Gwynedd betek 1081, pa zistroas Gruffudd ap Cynan da Gembre gant un armead Iwerzhoniz ha Daned, ober emglev gant Rhys ap Tewdwr, roue Deheubarth, hag a oa bet skarzhet eus e rouantelezh gant Caradog ap Gruffudd eus Morgannwg. Emglev a reas Trahaearn gant Caradog ap Gruffydd, met trec'het e voe en Emgann Mynydd Carn, en hanternoz da Dyddewi, ha lazhet e voe Trahaearn ha Caradog. Trec'h e oa Gruffudd ha mont a reas da roue e Gwynedd. Rhys ap Tewdwr, eñ, a bignas en-dro war dron Rouantelezh Deheubarth.\nAdtapet diwar « https://br.wikipedia.org/w/index.php?title=Trahaearn_ap_Caradog&oldid=1788229 »\nKemmoù diwezhañ degaset d'ar bajenn-mañ d'an 28 Meu 2018, da 19:23.


Janed II Navarra - Wikipedia\nJaned II Navarra\nJaned II Navarra, en he levr Eurioù.\nHe fried, Felipe III Navarra.\nJeanne de France, pe Janed II Navarra (1311-1349), a oa ur briñsez c'hall, merc'h da Loeiz X, Roue Bro-C'hall ha Navarra, ha da Marc'harid Bourgogn (1290-1315).\nGanet e oa e kastell Conflans, e Bro-C'hall, d'an 28 a viz Genver 1311.\nBac'het e oa he mamm, Marc'harid Bourgogn, rouanez Bro-C'hall, e Château-Gaillard, dre ma vije vet avoultrez. Pa varvas e 1315 ne oa Janed nemet pevar bloaz.\nHe zad, Loeiz X (Bro-C'hall) , addimezet da Clémence de Hongrie, a varvas bloaz goude, en 1316, hag e wreg a c'hanas ur mab dalif, Yann Iañ (Bro-C'hall), ha ne vevas nemet un toullad deizioù. War zigarez e vije bet ur vastardez anezhi e oa bet lamet digant Janed he gwirioù war kurunennoù Navarra ha Bro-C'hall, ha war gontelezhioù Champagne ha Brie.\nE 1317 e voe berzet ouzh ar maouezed ren e Bro-C'hall, hogen ne oa ket berzet e Navarra. Setu perak, unnek vloaz goude, pa voe marvet hec'h holl eontred, e c'hallas bezañ anvet da Rouanez Navarra. E Mezheven 1318, da 7 vloaz, e timezas da Fulup, kont Evreux, priñs gall, mab da Louis de France (ur c'henderv da Loeiz X (Bro-C'hall)), kont Évreux, ha da Marc'harid Artez. E kastell ar Séjour du Roy e Charenton e voe graet an eured hag eno e voe Janed o chom betek he marv .\nE 1322 e varvas hec'h eontr Fulup V (Bro-C'hall), a oa war un dro Fulup II Navarra, ha roet e voe ar gurunenn d'e vreur all, eontr all dezhi eta, hag a voe anvet Carlos Iañ Navarra ha Charlez IV Bro-C'hall. Pa varvas hennezh c'hwec'h vloaz goude, d'ar 1añ a viz C'hwevrer 1328, e voe ret klask ur roue all.\nEn Navarra neuze e voe kavet tro da zistagañ ar vro diouzh Bro-C'hall. En miz Meurzh 1328 e voe bodet uhelidi Navarra en Puente la Reina : gant an dud bodet e voe diskaret gouarnour ar roue gall Carlos, Pedro Ramón de Rabastens, anvet daou rejant, Juan Corbarán de Leet ha Juan Martínez de Medrano, ha divizet gervel Janed da zont da ren da Navarra gant he fried. Roet e voe kurunenn Navarra da Janed e 1328 Goude dont d'ober he le evel Rouanez Navarra e tistroas da vro-C'hall ha ne voe ket gwelet er vro ken. Chom a reas rouanez koulskoude goude marv he fried ha dre lizher e heulie darvoudoù he rouantelezh. Chom a reas rouanez betek he marv e 1349.\nE Mezheven 1318, da 7 vloaz, e oa bet dimezet Janed da Fulup, kont Evreux, priñs gall, mab da Louis de France (ur c'henderv da Loeiz X (Bro-C'hall), kont Évreux, ha da Marc'harid Artez.\nEizh bugel o doe:\nMari (1330-1347), dimezet da Pedro IV Aragon, ha bugale dezho ;\nCharlez Evreux (1332-1387), kont Évreux ha roue Navarra, dimezet da Janed Bro-C'hall (1343-1373) ha bugale dezho ;\nBlanche (1333-1398), dimezet en 1349 da Fulup VI Valois, Roue Bro-C'hall ;\nAgnès (1334-1396), dimezet da Gaston III Fébus, kont Foix ha beskont Bearn, hag a c'hanas ur mab ;\nPhilippe Navarra (1336-1363), kont Longueville ;\nJeanne (1338-1387), leanez;\nJeanne (1339-1403), dimezet en 1377 da Yann Iañ, beskont Rohan, ha bugale dezho ;\nLouis (1341-1376 en Albania), kont Beaumont-le-Roger.\nMervel a reas gant ar vosenn a rede dre Europa en he c'hastell e Bréval, nepell diouzh Pariz, en 1349.\nNeuze e voe anvet he mab Charlez "ar Fallakr", 17 vloaz, da roue Navarra.\nE Pariz e tegouezhas dezhi an Hôtel de Navarre a-berzh he zad e 1316, en niverennoù 47 & 49 rue Saint-André-des-Arts, ma oa o chom gant he fried .\n↑ Peio J. Monteano, La ira de Dios. Los navarros en la Era de la Peste (1348-1723), pajenn 47. Pamiela, Pamplona, 2002. ISBN: 84-7681-353-8.\n↑ Marquis de Rochegude,Promenade dans toutes les rues de Paris, par arrondissement, Hachette et Cie, Paris, 1910.\nAdtapet diwar « https://br.wikipedia.org/w/index.php?title=Janed_II_Navarra&oldid=1848687 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/111 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/111\npenaos e oa tremenet en eur grial evel-se, a lavaraz : An den-man en gwirionez a oa Mab Doue.\n(40) Bez’e oa ive eno gragez hag a zelle a-ziabell, e-touez pere e oa Mari Magdalen, ha Mari, mam da Jakes ar yaouanka ha da Joses, ha Salome, (41) pere hen heullie hag hen serviche pa edo en Galile, ha kalz a re all pere a oa pignet ganthan da Jerusalem.\n(42) Evel ma oa dija divezad, ha ma oa deiz ar breparation, da lavaret eo, an deiz di-araog ar sabbat, (43) Josef a Arimathe, eur senatour henoret braz, pehini ive a c’hortoze rouantelez Doue, a ieaz heb aoun da gavout Pilat, hag a c’houlennaz diganthan corf Jesus. (44) Pilat a oe souezet o klevet e oa maro dija ; hag o veza galvet ar c’hantener, e c’houlennaz ha pell a oa abaoe ma oa maro. (45) Ha p’hen doe klevet gant ar c’hantener, e roaz ar c’horf da Josef. (46) Ha Josef, o veza prenet eul linsel, a ziskennaz anezhan euz ar groaz, a lekeaz al linsel en- dro dezhan, hag a lekeaz anezhan en eur bez a oa bet kleuzet er roc’h ; hag e rulliaz eur mean ouz dor ar bez.\n(47) Ha Mari Magdalen, ha Mari, mam Joses, a zelle pe leac’h e lakeet anezhan.\nPA oe tremenet ar sabbat, Mari Magdalen, ha Mari, mam Jakes, ha Salome, a brenaz louzou a c’houez-vad, evit dond da ambaumi anezhan. (2) Hag an deiz kenta euz ar sizun e teujont d’ar bez mintin-mad, goude sao-heol. (3) Hag e lavarent etrezhe : Piou a denno deomp ar mean diouz dor ar bez ? (4) Hag o sellet, e veljont e oa bet lammet kuit ar mean ; hogen, gwall vraz eo a ar mean-ze.\n(5) Neuze, o veza antreet er bez, e veljont er c’hostez deo eun den yaouank azezet, gwisket gant eur zae venn ; hag e oent spountet. (6) Mes hen a lavaraz dezhe : Na vezit ket spountet ; klask a rit Jesus a Nazaret pehini a zo bet crucifiet ; resussitet eo, n’ema ket aman ; setu aman al leac’h en pehini ho doa lakeat anezhan. (7) Mes it, ha livirit d’he ziskibien ha da Ber ema o vond araog deoc’h en Galile ; eno e velot anezhan, evel m’hen deuz lavaret deoc’h. (8) Mond a rejont kerkent er meaz euz ar bez, hag e redjont kuit ; rag spouronet-holl e oent hag en eun estlam vraz. Ha na leverjont\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/111&oldid=125200 »


Bremañ - 2.0 - Enlinenn\nLenn Bremañ 2.0\nE-kerzh ar prantad dreistordinal-mañ e c’helloc’h tennañ ho mad eus stumm 2.0 eus ar gelaouenn Bremañ. Bep sizhun adalek hiziv e embannimp pennadoù enlinenn, pennadoù skrivet nevez zo ha pennadoù bet embannet e niverennoù kozh a bep eil, d’ar Meurzh ha d’ar Gwener.\nSkignet e vez ar pennadoù dre lec'hienn Issuu ivez : https://issuu.com/skolanemsav\nLennadenn vat deoc’h !\nPennadoù nevezPennadoù kozh\nBremañ @ - Aet eo Padrig al Lae diwar wel ha diwar glev\n...Ha gantañ, un tamm mat eus istor ar c’hleweled e brezhoneg. Aet eo Padrig al Lae d'an Anaon d'an 18 a viz Meurzh 2020, deiz war-lerc'h Gouel Sant Padrig. Abalamour d’ar pore, ne vo ket lidet e obidoù war an ton bras e Sant-Briag, lec’h m’en doa graet e zemeurañs.\nDiwar e benn e talc’ho soñj forzhik a dud eus e gomzoù flemmus p'en doa displeget petra e oa pal ar skinwel... [...]\nBremañ @ - Seriennoù TV e Kembre... So worldwide !\nAnavezet mat eo er vro bremañ an heuliadoù tele deuet eus ar broioù keltiek. Brudet eo kleweled Kembreiz muioc’h c’hoazh eget o c’heneiled evit bezañ e-touesk ar re gentañ a ginnig produadennoù faltazi, uhel o live seveniñ. Soñjit ’ta da skouer er rummad Pobl y Cwm, bet krouet er bloavezh 1974, ha zo ken kozh hag aozer ar pennad-skrid-mañ… Bev eo c’hoazh koulskoude, ha kenderc’hel a ra da ginnig pemp abadenn nevez bep sizhun a-hed ar bloaz. Bez‘ e vez un ehan div sizhun nemetken e-kerzh an Hañv. Heuliad koshañ ar c’hleweled breizhveuriek a-bezh an hini eo ! [...]\nBremañ @ - Aet eo ene Mirdi Breizh d’an Anaon…\nD'ar 25 a viz Meurzh 2020, he deus falc'h an Ankoù skoet div wech hor sevenadur. D’an hevelep deiz eo aet Yann-Cheun Veillard ha Donatien Laurent d’an Anaon.\nMeur a liamm a oa kenetrezo ha boutin e oa o c’hoant da reiñ ur startijenn renevesaet d'hor sevenadur, boutin a oa ivez an niver bras a obererezhioù o doa kaset da benn vat evit tizhout ar pal-se, [...]\nBremañ @ - Politikerezh yezh pe yezh politikel ? Un heuliad tele en albaneg\nDaoust d’he sevenadur dreistordinal e kevandir Europa, n’eo ket gwall anavezet Albania. Efed padus ur galloud komunour hollveliour hag en doa klozet ar vro warni hec’h-unan, ha da-heul, bloavezhioù a vrezel er broioù amezek ma vez forzhik a Albaniz o vevañ, zo pennkaoz da gement-se sur-mat. N’eo ket souezhus neuze ma n’eo ket brudet ar sevenadur albanat evit e binvidigezh war dachenn ar c’hleweled. [...]\nBremañ @ - En Ifern yen ar brezel gant Sympathie pour le diable\nPaul Marchand, kelaouaer brezel, ha dre ar film-se, sevenet gant Guillaume de Fontenay, e istor e-doug ar seziz war Sarajevo etre ar bloavezhioù 1992 ha 1993, er goañv. Sed aze ur brav a film, yen, kriz, kalet, diwar-benn an darvoudoù skrijus-se, hag ur c’helaouaer hep e bar d’ar poent-se, paket e gwask etre e vicher, e heug o welet diseblanted ar gumuniezh etrebroadel e-keñver an dalc’h-se, hag e c’hoant d’ober un dra bennak evit dont war sikour an dud a wele o kouezhañ tro-dro dezhañ, falc’het gant boledoù dall tennerien didruez. [...]\nBremañ @ - Naoned e Breizh… ha Jules Verne e brezhoneg !\nKenderc’hel a ra ar stourm politikel evit Bro-Naoned e Breizh daoust da bep tra ha daoust d’ar bloavezhioù a dremen. Kreñvoc’h-kreñvañ e seblant bezañ zoken gant degouezhioù liesseurt evel ar manifestadegoù aozet ingal, ar sinadegoù pe c’hoazh ar berzh a vez gant staliadur panelloùigoù Breizh 5/5 e kêrioù a bep seurt evel Sant-Brieg warlene. [...]\nBremañ @ - Politikerezh “Publik Vs Publik” er c’hleweled en elzaseg\nD’ur mare zo bet e veze produet muioc’h a abadennoù en elzaseg gant ar chadenn bublik FR3 eget e n’eus forzh pe yezh minorelaet all e Frañs. War ziskar eo aet abaoe ur c’hard kantved, daoust m’eo niverus ar re a gomz elzaseg c’hoazh.\nN’eo ket dibaot an darvoudoù m’en em gav emsaverien yezhoù Republik Frañs. Kejadennoù liesseurt a vez kinniget ingal d’ar vrezhonegerien evit kompren gwelloc’h o amezeien pe e vefent tost pe bell. [...]\nBremañ @ - Ar Bikted, en Europa an Oadvezhioù teñval\nAr Bikted, sed aze ur bobl gelt hag he deus lakaet an istorourien (ha tud all) da zuañ paper diwar o fenn. Brezelerien ferv anezho aet da get pell zo bremañ. Aet da get gwir eo, met evit pe abeg ?\nDiazezet e oa ar Bikted e-touez meuriadoù all en hanternoz Enez Vreizh. Ar Romaned n’int morse deuet a-benn d’o sujañ zoken ! [...]\nBremañ @ - Tud teuc’h o c’horf : al lard-fall oc’h aloubiñ an douar\nPa oa bet roet da c’houzout e veze dañjerusoc’h ar C’hovid-19 gant an dud teuc’h, em boa soñjet e vefe drastus e efed er Stadoù-Unanet pa ouien e oa kalz muioc’h eus ar seurt tud eno eget en Europa. Ne oan ket faziet, siwazh. Koulskoude, kalz broioù estreget re Amerika an Norzh a ra al lard fall e reuz enno. [...]\nBremañ niv.421 - Un homme est mort\n“Marvet ez eus un den ha n’en doa da arm nemet e zivrec’h digor” (Éluard)\nStourm al labourerien oc’h adsevel Brest distrujet, ar filmaozour René Vautier o lakaat e gamera e servij ar stourm [s.o. Bremañ, niv. 400], e film distrujet dre wallzarvoud ha kollet da viken, levr bannoù-treset Kris ha Davodeau o reiñ ur vuhez nevez dezhañ [s.o. Bremañ, niv. 405], ha bremañ ar film-bevaat gant Olivier Cossu, ambrouget gant leitmotiv gerioù Éluard, sed aze ur skeudenn gaer eus oberennoù oc’h en em vagañ an eil re ar re all a-dreuz an amzer, hag o virout ouzh an ankouazh d’ober e reuz. [...]\nBremañ niv.417 - Disleksiezh : kavadenn klaskerien vreizhat\nD’ar Merc’her 18 a viz Here e oa bet embannet gant daou fizikourklasker eus skol-veur Roazhon 1, Guy Ropars ha Albert Le Floch, o doa marteze kavet un arbenn d’an disleksiezh (pe milenn). Ur vartezeadenn e chom bepred hervezo, met unan a bouez rak diwarni e c’heller klask doareoù da harpañ ar re zo tizhet gant ar strafuilh-se. [...]\nBremañ niv.428 - Nerzh ha berzh Fleuves\nTalvoudus-kenañ eo bet ar bloavezh 2019 evit ar strollad Fleuves. Ken bras eo ar berzh a ra o fladenn nevez ma vezont pro gram met e festivalioù a bep seurt, e skingomzoù Breizh ha pelloc’h c’hoazh. N’eo ket mui ur strollad festoù-noz hepken. Kinnig a ra ar strollad Fleuves sonioù nevez hag a blij da dud liesseurt, d’ar re n’anavezont ket ar festoù-noz zoken. [...]\nBremañ niv.425 - Pempvet remzi ar pellgomzerioù hezoug\nDibabet ez eus bet teir c’hêr e Breizh evit arnodiñ binvioù pempvet remzi ar pellgomzerioù hezoug (5G) : Roazhon, Naoned ha Lannuon, hep soursial kalz eus soñj an annezidi enno. Roet ez eus bet da c’houzout e 2017, kouls koude, gant 170 a glaskerien eus 37 bro e oa diasur efedoù an deknologiezh- se war ar yec’hed hag an endro. [...]\nBremañ niv.418 - Fañch, Derc’hen... En anv hor bro\nKrediñ a c’hellfed a-wechoù en deus ar brezhoneg ur statud damofisiel. Anavezet eo ar c’helenn divyezhek brezhoneg-galleg gant an Deskadurezh Stad. Kemmet eo bet ar Vonreizh e 2008 evit menegiñ ar yezhoù “rannvro” en he mellad 75-1. Muioc’h-mui a barrezioù a sin ar garta “Ya d’ar brezhoneg”. Peadra a oa da grediñ memes e vije deuet araokadennoù gant Emmanuel Macron diwar-benn karta europat ar yezhoù, ur promesa harpet gant daou gannad breton a-du gantañ (brezhonegerien anezhe). [...]\nBremañ niv.427 - Brizhkeleier: brud fall betek ar mor, brud vat e toull an nor\nPell a-raok donedigezh Twitter e veze beuzet an dud dindan brizhkeleier. E Roma gwezhall e oa enkorfet nerzh ar brud e stumm an doueez Fama, div drompilh dezhi : hini ar brud vat hag hini ar brud fall, hini ar c’hozh kaozioù mar kavit gwell. Gant an eil e oa gouest da lakaat brud unan bennak en arvar, ken prim hag ul luc’hedenn. [...]\nBremañ niv.422 - Bommoù buhez Albert Couée\nN’eo ket un anv a lenner ingal : hini Albert Couée (1921-1992), genidik eus Kistreberzh. Kelenner war al lizhiri e Bro Pariz hag e Breizh, tomm e oa ouzh sevenadur e vro hag ar brezhoneg, kelennet gantañ zoken. E vab Iwan Couée en deus strobet lizheroù gant e dad, savet etre 1932 ha 1958, pa oa studier dreistholl, ha marevezh kriz en Eil brezel-bed hag embannet anezhe el levr Avoir vingt ans dans les décombres. Pennad-kaoz gant aozer al levr, Iwan Couée. [...]\nBremañ niv.418 - Brezelourezed viking : kavadenn henoniel e Sveden\nE-touez arbennigourien ar Vikinged e oa un dodenn hag a rae sevel tabut abaoe bloavezhioù : daoust ha merc’hed a vrezel o doa stourmet e-kichen ar baotred ? Daoust ma oa menegoù hag a lakae da soñjal an dra-se e sagaoù pe e rentaoù-kont istorel, ne oa ket bet kadarnaet gant prouennoù diarvarus... Betek miz Gwengolo tremen. [...]\nBremañ niv.401 - Outlander, sevenet penn-da-benn e Skos\nAr c’hazetennoù skosat a embann ez eo Outlander ar respont skosat d’ar stirad Game of Thrones [s.o. Bremañ niv. 395]. Er bed a-bezh eo brudet hennezh abaoe bloavezhioù, padal eo krog Outlander da vezañ anavezet en Amerika hepken. Eizh rann diwar ar c’hwezek zo er c’houlzad kentañ zo bet skignet etre miz Eost ha miz Gwengolo diwezhañ. [...]\nBremañ niv.411 - Deomp da c’hoari Kabbadi\nUr c’hoari porzh-skol brudet-tre zo aet da sport a vicher en Azia ! Setu ar c’habbadi gant skipailhoù micherel hag ur c’hampionad ar bed er mare-mañ zoken. [...]\nBremañ niv.417 - Keltieg kozh en hor begoù ?\nCelticismes, Les Gaulois et nous (Skol Vreizh), sede titl ul levr nevez zo bet savet get Francis Favereau a-zivout yezh keltiek an Henamzer hag Oadvezh an Houarn hag ar liammoù a c’heller gwelet get ar brezhoneg pe get ar yezhoù arall. Deomp davet an aozour da ouiet hiroc’h ! [...]


drama - blog breiz atao fansub\n5 articles avec drama\n[Breiz Atao Fansub] The Skull Man_01 bzg\n[Breiz Atao Fansub] The Skull Man_01 bzg Setu 'vel rakwelet ar release nevez gant ar skipailh Breiz Aao Fansub, Kentañ niverenn an heulienn (drama), The Skull Man. Gant ma blijo deoc'h! Breiz atao!\nThe skull man [damm echu]\nya! Damm echu eo istitladur The skull man, warc'hoaz e vo tu ,normalamant, e pelkargañ. Un taol-dreist eo, ya , nebeutorc'h 'vit 8e00 labour en holl evit treiñ d'eus ar Saozneg d'ar Brezhoneg! Ha war ar memes tro evit an amzeriadur (timing) ivez! Benn...\nSetu kroget, un un heulienn nevez!!! Ar wech-mañ, ez eo un drama. Da laret eo gant gwir c'hoarierienn ennañ! Goude un hanter heurvezh labour ez omp deuet a-benn da istitlañ 1mn57 ! The skull man : Adal ur manga kozh . Klask a rimp echuiñ an niverren kentañ...\nSailor fuku to kikanjuu Niver a zammoù: 7 (1h00 pep hini..!) An istor: Hoshi Izumi ( c'hoariet gantNagazawa Masami )a zo lisead. pa varv e zad , ez eo he e unan.... un deiz Sakuma (c'hoariet gant Tsutsumi Shinishi,) a zeu , komz a ra un tamm gantiñ, er...\nDasepo naughty girl (drama)\nDasepo naughty girl Arzour : Sunho Woo C'hoarieren : Jinhee Lee, Changgyung Oh, Hyungyung Lim, Sungun Lim Anv gwirion : Dasepo Sonyo Doare : c'hoarzh Bro : Korea ar su Bloazh : 2006 Niver a zamm : 37 tamm. An istor : Petra lar diwar benn ul lise, lec'h...


ober al lu - Wikeriadur\nober al lu\nDiwar ar verb ober, ar ger-mell strizh al, an anv-kadarn lu hag an araogenn gant.\nober al lu gant /ˈoːbɛr al ˈlyː ɡãn(t)/\nOber goap eus unan bennak pe un dra bennak\n[...] ha diwar neuze e strivas holl c'hoaperien Paris, skeudennerien ha kannerien, d'ober al lu gant ar paour kaezh hag e wreg, ur vaouez sioul-tre, met siwazh ur sac'hadig toaz eveltañ. — (Jarl Priel, Amañ hag Ahont, Al Liamm, 1957, p. ?.)\n[...], kement ha ken bihan ma rankas ar paour kaezh Per, feuket o welout e wreg-eñ oc'h ober al lu gantañ, [...]. — (Jarl Priel, An Teirgwern Pembroke, Al Liamm, 1959, p. 16.)\nHag en tu-hont da se, levenez hep he far, dudi baradozel, graet en devoa al lu gant enebour touet e diegezh. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 277.)\nOber al lu gant re Gergoneg, a dalveze kement ha terriñ e goumananant, [...]. — (Youenn Kervalan, Dremmoù Arrasate, Embannadurioù Al Lanv, 2009, p. 43.)\nober an ïo gant\nober goap eus\nober goap ouzh\ngalleg : se moquer de (fr) , tourner en ridicule (fr)\nAdtapet diwar « https://br.wiktionary.org/w/index.php?title=ober_al_lu&oldid=271121 »\nKemmoù diwezhañ degaset d'ar bajenn-mañ d'an 25 Mae 2018, da 09:34.


Ar skrivadenn - Ankou da viken\nMardi 18 août 2020 à 14:57 -\nUr romant evit ar re yaouank skrivet gant daou lisead Tugdual Le Duigou ha Youen Le Bot e 2013. Embannet gant Keit Vimp Bev.\nAnkou da viken - tresadenn ar golo Patrice Mosca\nPenaos eo deuet Charlez da vezañ an Ankou ? da 11 vloaz ? Al lodenn 1 ha 2 a vo lennet deoc'h amañ :\nLennadenn - An Ankou da viken\nUn anv a oa skrivet e lizherennoù alaouret : Yann Lagadeg. Yann Lagadeg, a soñjas Charlez, mes...mac'helennour eo !\nSkrivadenn - An Ankou da viken\nNe seblante ket bezañ dañjerus, ha tostaat a reas Charlez evit siniñ. Ur wech bet lakaet e anv e diaz ar follenne klevas ur c'hwezh iskis hag e santas an tommder. Sevel a reas e benn ha gwelout a reas an Ankou o vont diwar-wel e flammennoù bras.\nTugdual LE DUIGOU ha Youen LE BOT o deus skrivet ar romant mañ e 2013 en eilvet klas e lise Jean Macé, e Lann-ar-Stêr . E-kerzh ar c’hentelioù kaset gant o c’helennerez war ar brezhoneg Myriam GUILLEVIC.\nSkrivet eo bet evit bezañ lakaet war ar renk evit Priz Ar Vugale. Ur genstrivadeg eo, aozet gant Féa ha Keit Vimp Bev. Pevar levr a vez choazet bep bloaz gant ur juri, hag e vezont embannet gant Keit Vimp Bev. Adalek miz Du e vez kaset al levrioù urzhiet gant ar skolioù. Lennet e vez al levrioù a-hed ar bloavezh hag e vez votet gant ar c’hlas evit al levr gwellañ !\n2013, Keit Vimp Bev, dastumad Priz ar Vugale, 34 p., ment 105×150 mm